title: 2006/808/EB,Euratomas: 2006 m. balandžio 27 d. Europos Parlamento sprendimas dėl Europos Sąjungos 2004 finansinių metų bendrojo biudžeto įvykdymo patvirtinimo, III skirsnis – Komisija

text:
6.12.2006

               LT

               Europos Sąjungos oficialusis leidinys

               L 340/1

      EUROPOS PARLAMENTO SPRENDIMAS

   2006 m. balandžio 27 d.
   dėl Europos Sąjungos 2004 finansinių metų bendrojo biudžeto įvykdymo patvirtinimo, III skirsnis – Komisija
   (2006/808/EB, Euratomas)
   EUROPOS PARLAMENTAS,

               —

               atsižvelgdamas į Europos Sąjungos 2004 finansinių metų bendrąjį biudžetą (1),

               —

               atsižvelgdamas į Europos Bendrijų galutines ataskaitas (2004 finansiniai metai, I tomas, Konsoliduotos biudžeto vykdymo ataskaitos ir konsoliduota finansinė atskaitomybė) (SEK(2005)1158 – C6-0352/2005 – SEK(2005)1159 – C6-0351/2005) (2),

               —

               atsižvelgdamas į Komisijos pranešimą dėl tolesnių veiksmų priėmus sprendimus dėl 2003 m. biudžeto įvykdymo patvirtinimo (KOM(2005)0449, KOM(2005)0448) ir Komisijos tarnybų darbo dokumentą – Komisijos pranešimo Europos Parlamentui dėl tolesnių veiksmų priėmus sprendimus dėl 2003 m. biudžeto įvykdymo patvirtinimo priedą (SEK(2005)1161),

               —

               atsižvelgdamas į Komisijos komunikatą „2004 m. sintezė“ (KOM(2005)0256),

               —

               atsižvelgdamas į Komisijos metinę vidaus auditų, atliktų 2004 m., ataskaitą Biudžeto įvykdymą tvirtinančiai institucijai (KOM(2005)0257),

               —

               atsižvelgdamas į Audito Rūmų nuomonę Nr. 2/2004 dėl vieningo audito modelio (ir į pasiūlymą dėl Bendrijos vidaus kontrolės sistemos) (3),

               —

               atsižvelgdamas į 2005 m. birželio 15 d. Komisijos komunikatą Tarybai, Europos Parlamentui ir Audito Rūmams dėl integruotos vidaus kontrolės sistemos plano (KOM(2005)0252),

               —

               atsižvelgdamas į Komisijos komunikatą Tarybai, Europos Parlamentui ir Audito Rūmams – Komisijos veiksmų planą dėl integruotos vidaus kontrolės sistemos (KOM(2006)0009),

               —

               atsižvelgdamas į Audito Rūmų metų pranešimą dėl 2004 finansinių metų kartu su audituotų institucijų atsakymais (4),

               —

               atsižvelgdamas į Audito Rūmų pagal EB sutarties 248 straipsnį pateiktą patikinimo pareiškimą dėl ataskaitų patikimumo ir jose nurodytų operacijų teisėtumo ir tvarkingumo (5),

               —

               atsižvelgdamas į 2006 m. kovo 14 d. Tarybos rekomendacijas (5971/2006 – C6-0092/2006),

               —

               atsižvelgdamas į EB sutarties 274, 275 ir 276 straipsnius ir Euratomo sutarties 179a straipsnį ir 180b straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (6), ir ypač į jo 145, 146 ir 147 straipsnius,

               —

               atsižvelgdamas į Darbo tvarkos taisyklių 70 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir kitų susijusių komitetų nuomones (A6-0108/2006),

               A.

               kadangi pagal EB sutarties 274 straipsnį Komisija vykdo biudžetą savo atsakomybe, vadovaudamasi patikimo finansinio valdymo principais,

               1.

               suteikia Komisijai patvirtinimą, kad ji įvykdė 2004 finansinių metų Europos Sąjungos bendrąjį biudžetą;

               2.

               išdėsto savo pastabas prie pridedamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Teisingumo Teismui, Audito Rūmams ir Europos investicijų bankui bei valstybių narių nacionalinėms ir regioninėms audito institucijoms ir pasirūpinti, kad jie būtų paskelbti Europos Sąjungos oficialiajame leidinyje (L serija).

         Josep BORRELL FONTELLES

            Pirmininkas

         Julian PRIESTLEY

            Generalinis sekretorius

      (1)  OL L 53, 2004 2 23.

      (2)  OL C 302, 2005 11 30, p. 1.

      (3)  OL C 107, 2004 4 30, p. 1.

      (4)  OL C 301, 2005 11 30, p. 1.

      (5)  OL C 302, 2005 11 30, p. 100.

      (6)  OL L 248, 2002 9 16, p. 1.


title: 2009/225/EB: 2008 m. balandžio 22 d. Europos Parlamento sprendimas dėl Europos geležinkelio agentūros 2006 finansinių metų biudžeto įvykdymo patvirtinimo

text:
31.3.2009

               LT

               Europos Sąjungos oficialusis leidinys

               L 88/209

         2008 m. balandžio 22 d.
   EUROPOS PARLAMENTO SPRENDIMAS
   dėl Europos geležinkelio agentūros 2006 finansinių metų biudžeto įvykdymo patvirtinimo
   (2009/225/EB)

      EUROPOS PARLAMENTAS,
   atsižvelgdamas į 2006 finansinių metų Europos geležinkelio agentūros galutines metines ataskaitas (1),
   atsižvelgdamas į Audito Rūmų ataskaitą dėl Europos geležinkelio agentūros 2006 finansinių metų galutinių metinių ataskaitų kartu su Agentūros atsakymais (2),
   atsižvelgdamas į Tarybos 2008 m. vasario 12 d. rekomendaciją (5843/2008 – C6-0084/2008),
   atsižvelgdamas į EB sutartį, ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 2004 m. balandžio 29 d. Europos Parlamento ir Tarybos reglamentą (EB) Nr. 881/2004, įsteigiantį Europos geležinkelio agentūrą (4), ypač į jo 39 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą ir Transporto ir turizmo komiteto nuomonę (A6–0123/2008),

               1.

               suteikia patvirtinimą Europos geležinkelio agentūros vykdomajam direktoriui, kad Agentūros 2006 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos geležinkelio agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL C 261, 2007 10 31, p. 54.

      (2)  OL C 309, 2007 12 19, p. 67.

      (3)  OL L 248, 2002 9 16, p. 1.

      (4)  OL L 164, 2004 4 30, p. 1.

      (5)  OL L 357, 2002 12 31, p. 72.
    ---documentbreak---

               31.3.2009

               LT

               Europos Sąjungos oficialusis leidinys

               L 88/210

         2008 m. balandžio 22 d.
   EUROPOS PARLAMENTO REZOLIUCIJA
   su pastabomis, sudarančiomis neatskiriamą sprendimo dėl Europos geležinkelio agentūros 2006 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į 2006 finansinių metų Europos geležinkelio agentūros galutines metines ataskaitas (1),
   atsižvelgdamas į Audito Rūmų ataskaitą dėl Europos geležinkelio agentūros 2006 finansinių metų galutinių metinių ataskaitų kartu su Agentūros atsakymais (2),
   atsižvelgdamas į Tarybos 2008 m. vasario 12 d. rekomendaciją (5843/2008 – C6-0084/2008),
   atsižvelgdamas į EB sutartį, ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 2004 m. balandžio 29 d. Europos Parlamento ir Tarybos reglamentą (EB) Nr. 881/2004, įsteigiantį Europos geležinkelio agentūrą (4), ypač į jo 39 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą ir Transporto ir turizmo komiteto nuomonę (A6–0123/2008),

               A.

               kadangi Audito Rūmai pranešė, kad jiems pateiktas pagrįstas patikinimas, jog 2006 finansinių metų metinės ataskaitos yra patikimos ir vykdytos finansinės operacijos su viena išlyga yra teisėtos ir tvarkingos,

               B.

               kadangi 2006 m. buvo pirmieji Agentūros finansinės autonomijos metai,

         Bendrosios pastabos, susijusios su ES agentūrų horizontaliaisiais klausimais ir svarbios atliekant kiekvienos konkrečios agentūros biudžeto įvykdymo patvirtinimo procedūrą

               1.

               pažymi, kad Audito Rūmų audituotų 24 agentūrų ir kitų decentralizuotų įstaigų biudžetas 2006 m. iš viso buvo 1 080,5 milijonų EUR (Europos rekonstrukcijos agentūros 271 milijono EUR biudžetas buvo didžiausias, o Europos policijos koledžo (angl. CEPOL) 5 milijonų EUR biudžetas – mažiausias);

               2.

               atkreipia dėmesį į tai, kad į ES išorės įstaigų, kurias reikia audituoti ir kurių biudžeto įvykdymą reikia patvirtinti, grupę dabar įeina ne tik įprastos reguliavimo agentūros, bet ir vykdomosios agentūros, įsteigtos specialiosioms programoms įgyvendinti, o netrukus į šią grupę taip pat įeis bendrosios įmonės, įsteigtos viešojo ir privačiojo sektorių partnerystės pagrindu (bendros technologijų iniciatyvos);

               3.

               turėdamas mintyje Parlamentą, pastebi, kad padaugėjo agentūrų, kurioms taikoma biudžeto įvykdymo patvirtinimo procedūra, pvz., 2000 finansiniais metais buvo 8 agentūros, 2001 m. – 10, 2002 m. – 11, 2003 m. – 14, 2004 m. – 14, 2005 m. – 16, 2006 finansiniais metais – 20 reguliavimo agentūrų ir 2 vykdomosios agentūros (neskaitant 2 agentūrų, kurių auditą atlieka Audito Rūmai, tačiau joms taikoma vidinė biudžeto įvykdymo patvirtinimo procedūra);

               4.

               todėl daro išvadą, kad auditavimo (biudžeto įvykdymo patvirtinimo) procedūra tapo sudėtinga ir neproporcinga, palyginti su santykiniu agentūrų (decentralizuotų įstaigų) biudžetų dydžiu; paveda savo kompetentingam komitetui, atsižvelgiant į vis didėjantį įstaigų, kurioms skirtus atskirus pranešimus dėl biudžeto įvykdymo patvirtinimo reikės rengti ateinančiais metais, skaičių, atlikti plataus masto agentūrų ir decentralizuotų įstaigų biudžeto įvykdymo patvirtinimo procedūros persvarstymą, siekiant sukurti paprastesnį ir racionalesnį metodą;

         Esminiai klausimai

               5.

               prašo Komisiją prieš steigiant naują arba reformuojant jau veikiančią agentūrą pateikti aiškių paaiškinimų dėl šių aspektų: agentūros tipo, jos tikslų, vidaus valdymo struktūros, produktų, paslaugų, svarbiausių procedūrų, tikslinės grupės, agentūros klientų ir suinteresuotų šalių, oficialių santykių su išorės veikėjais, atsakomybės už biudžetą, finansų planavimo ir personalo bei įdarbinimo politikos;

               6.

               prašo, kad kiekviena agentūra būtų valdoma pagal metinį veiklos susitarimą, kurį parengia agentūra ir atsakingas GD ir kuriame turėtų būti nurodyti pagrindiniai ateinančių metų tikslai, finansinė programa ir aiškūs veiklos vertinimo rodikliai;

               7.

               prašo, kad Audito Rūmai arba kita nepriklausoma audito įstaiga reguliariai (ir ad hoc) atliktų agentūrų veiklos auditą; mano, kad auditas neturėtų apsiriboti tradiciniais finansų valdymo ir tinkamo viešųjų lėšų valdymo elementais, bet turėtų apimti administravimo našumą ir efektyvumą bei turėtų būti nustatomas kiekvienos agentūros finansų valdymo reitingas;

               8.

               mano, kad agentūrų, kurios nuolat pateikia padidintas biudžeto reikmių sąmatas, atveju formalų sumažinimą reikėtų daryti mažinant laisvų etatų skaičių; mano, kad šitaip ilgainiui sumažėtų agentūroms asignuotų įplaukų, taip pat ir administracinių išlaidų;

               9.

               pažymi, jog didelių sunkumų kyla dėl to, kad kai kurios agentūros kritikuojamos dėl viešųjų pirkimų taisyklių, Finansinio reglamento, Pareigūnų tarnybos nuostatų ir kt. nesilaikymo; mano, kad visų pirma tokia padėtis susidarė todėl, kad dauguma reglamentų ir Finansinis reglamentas skirti didesnėms institucijoms, o dauguma mažų agentūrų yra pernelyg mažos, kad galėtų laikytis šių reglamentų reikalavimų; dėl šios priežasties prašo Komisiją kuo greičiau ieškoti sprendimo siekiant padidinti efektyvumą, panaudojant įvairių agentūrų administracinių funkcijų grupavimo metodą, kuris suteiktų joms galimybę burtis į didesnį vienetą (atsižvelgiant į būtinus pagrindinių reglamentų, pagal kuriuos reglamentuojama agentūrų veikla ir jų finansinis savarankiškumas, pakeitimus) arba skubiai parengti taisykles, skirtas specialiai agentūroms (ypač įgyvendinimo taisykles agentūroms), kurių jos galėtų tinkamai laikytis;

               10.

               reikalauja, kad Komisija, rengdama preliminarų biudžeto projektą, atsižvelgtų į pavienių agentūrų biudžeto įgyvendinimo ankstesniais metais, ypač n-1 metais, rezultatus ir atitinkamai patikslintų tam tikros agentūros prašomą biudžetą; ragina savo kompetentingą komitetą atkreipti dėmesį į šį patikslinimą ir, jei Komisija jo neatliko, ragina minėtąjį komitetą patikslinti aptariamą biudžetą iki tikrojo lygio, atitinkančio šios agentūros gebėjimą panaudoti ir įgyvendinti biudžetą;

               11.

               primena savo sprendimą dėl 2005 finansinių metų biudžeto įvykdymo, pagal kurį jis paskatino Komisiją kas penkeri metai pateikti visų veikiančių agentūrų sukuriamos pridėtinės vertės tyrimą; ragina visas susijusias institucijas tuo atveju, kai nustatoma, kad agentūra nesukuria pridėtinės vertės, imtis reikiamų veiksmų siekiant iš naujo nustatyti tos agentūros įpareigojimus arba nutraukti jos veiklą; pažymi, kad 2007 m. Komisija neatliko nė vieno vertinimo; primygtinai reikalauja, kad Komisija, prieš priimant sprendimą dėl 2007 finansinių metų biudžeto įvykdymo patvirtinimo, pateiktų bent 5 tokius vertinimus, visų pirma seniausiai įsteigtų agentūrų;

               12.

               mano, kad reikėtų nedelsiant atsižvelgti į Audito Rūmų rekomendacijas ir agentūroms mokamų subsidijų sumas suderinti su tikraisiais pinigų poreikiais; be to, mano, kad bendrojo Finansinio reglamento pakeitimus reikėtų įtraukti į agentūrų bendrąjį finansinį reglamentą ir į įvairius specialiuosius finansinius reglamentus;

         Duomenų pateikimas

               13.

               pažymi, kad agentūros neturi standartinio požiūrio į tai, kaip atitinkamais finansiniais metais turi pristatyti savo veiklą, pateikti sąskaitas ir pranešimus apie biudžeto ir finansų valdymą, taip pat neturi bendro atsakymo į klausimą, ar patikinimo pareiškimą turėtų parengti agentūros direktorius; pastebi, kad ne visos agentūros aiškiai skiria a) agentūros veiklos pristatymą visuomenei ir b) technines biudžeto ir finansų valdymo ataskaitas;

               14.

               pažymi, kad nors galiojančiose Komisijos veiklos ataskaitų rengimo instrukcijose nėra aiškiai reikalaujama, kad agentūra parengtų patikinimo pareiškimą, daugelis direktorių vis dėlto parengė 2006 m. pareiškimus, iš kurių viename nurodyta svarbi išlyga;

               15.

               primena savo 2005 m. balandžio 12 d. rezoliuciją (6), pagal kurią agentūrų direktoriai nuo šiol raginami prie metinės veiklos ataskaitos, su kuria taip pat pateikiama finansinė ir valdymo informacija, būtų pridedamas patikinimo pareiškimas, kad finansinės operacijos yra teisėtos ir tvarkingos, analogiškas tiems pareiškimams, kuriuos pasirašo Komisijos generaliniai direktoriai;

               16.

               prašo Komisiją atitinkamai pakeisti savo galiojančias instrukcijas agentūroms;

               17.

               taip pat siūlo Komisijai dirbti su agentūromis siekiant sukurti suderintą modelį, taikomą visoms agentūroms ir decentralizuotoms įstaigoms, pagal kurį būtų aiškiai skiriami:

                           —

                           plačiajai visuomenei skirta metinė įstaigos veiklos, darbų ir laimėjimų ataskaita,

                           —

                           finansinės ataskaitos ir biudžeto įvykdymo ataskaita,

                           —

                           veiklos ataskaita, analogiška Komisijos generalinių direktorių veiklos pranešimams,

                           —

                           įstaigos direktoriaus pasirašytas patikinimo pareiškimas, kuriame pateikiamos išlygos arba pastabos, į kurias, jo nuomone, tikslinga atkreipti biudžeto įvykdymą patvirtinančios institucijos dėmesį;

         Bendros Audito Rūmų pastabos

               18.

               pažymi Audito Rūmų pastabą (metinės ataskaitos 10.29 dalis (7), kad Komisijos iš Bendrijos biudžeto mokamos subsidijos nėra pagrįstos pakankamai svariais agentūrų grynųjų pinigų poreikių vertinimais ir kad tai kartu su asignavimų perkėlimų skaičiumi sudaro nemažus grynųjų pinigų likučius; taip pat pažymi, kad Audito Rūmai rekomenduoja palaikyti agentūroms mokamų subsidijų lygį remiantis tikrais jų grynųjų pinigų poreikiais;

               19.

               pažymi, kad 2006 m. pabaigoje 14 agentūrų vis dar nebuvo įdiegusios ABAC apskaitos sistemos (metinės ataskaitos 10.31 dalies išnaša);

               20.

               pažymi Audito Rūmų pastabą (metinės ataskaitos 1.25 dalis), kad kai kurios agentūros į apskaitą įtraukė už neišnaudotas atostogas sukauptas sąnaudas; pažymi, kad Audito Rūmai 2006 finansinių metų patikinimo pareiškime pateikė išlygą dėl trijų agentūrų (Europos profesinio mokymo plėtros centro (CEDEFOP), Europos policijos kolegijos (CEPOL) ir Europos geležinkelių agentūros) (2005 m. tai buvo taikoma CEDEFOP, Europos maisto saugos tarnybai, Europos rekonstrukcijos agentūrai);

         Vidaus auditas

               21.

               primena, kad pagal Finansinio reglamento 185 straipsnio 3 dalį Komisijos vidaus auditorius taip pat yra reguliavimo agentūrų, kurios gauna išmokas iš ES biudžeto, vidaus auditorius; pažymi, kad vidaus auditorius atskaitingas kiekvienos agentūros valdybai ir direktoriui;

               22.

               atkreipia dėmesį į vidaus auditoriaus 2006 m. metinėje veiklos ataskaitoje pateiktą išlygą:
               „Komisijos vidaus auditorius negali tinkamai atlikti savo, kaip Bendrijos įstaigų vidaus auditoriaus, pareigų, jam priskirtų pagal Finansinio reglamento 185 straipsnį, dėl darbuotojų trūkumo“;

               23.

               tačiau atkreipia dėmesį į vidaus auditoriaus jo 2006 m. veiklos ataskaitoje pateiktą pastabą, kad nuo 2007 m., kai Komisija Vidaus audito tarnybai (VAT) suteiks papildomų personalo išteklių, visų veikiančių reguliavimo agentūrų vidaus auditas bus atliekamas kasmet;

               24.

               atkreipia dėmesį į vis didėjantį reguliavimo ir vykdomųjų agentūrų ir bendrų įmonių, kurių auditą turi atlikti VAT pagal Finansinio reglamento 185 straipsnį, skaičių; prašo Komisiją pranešti atsakingam komitetui apie tai, ar VAT turimų personalo išteklių pakaks visų minėtųjų įstaigų metiniam auditui atlikti ateinančiais metais;

               25.

               pažymi, kad pagal Reglamento (EB, Euratomas) Nr. 2343/2002 72 straipsnio 5 dalį kiekvienais metais kiekviena agentūra biudžeto įvykdymo patvirtinimo institucijai ir Komisijai siunčia savo direktoriaus parengtą ataskaitą, kurioje apibendrinama vidaus auditoriaus atliktų vidaus auditų skaičius ir tipais, pateiktos rekomendacijos ir atsižvelgiant į jas atlikti veiksmai; prašo agentūras nurodyti, ar tai daroma, ir, jei daroma, nurodyti, kaip;

               26.

               atkreipia dėmesį, turėdamas mintyje vidaus audito pajėgumus, ypač mažesnėse agentūrose, į vidaus auditoriaus pasiūlymą, 2006 m. rugsėjo 14 d. pateiktą Parlamento atsakingam komitetui, pagal kurį mažesnėms agentūroms turėtų būti leista pirkti vidaus audito paslaugas iš privataus sektoriaus;

         Agentūrų vertinimas

               27.

               primena bendrą Parlamento, Tarybos ir Komisijos pareiškimą (8), dėl kurio sutarta per derinimo susitikimą, vykusį prieš ECOFIN biudžeto klausimų Tarybos 2007 m. liepos 13 d. posėdį ir kuriame raginama i) pateikti agentūrų, kurias Komisija ketina vertinti, sąrašą ir ii) pateikti jau įvertintų agentūrų sąrašą kartu su svarbiausių rezultatų santrauka;

         Drausminės procedūros

               28.

               pažymi, kad pavienėms agentūroms dėl jų dydžio sunku sukurti ad hoc drausmės komisijas, kurias sudarytų atitinkamos kategorijos darbuotojai, ir kad Komisijos tyrimų ir drausmės tarnyba (angl. IDOC) neatsakinga už agentūras; ragina agentūras apsvarstyti galimybę įsteigti bendrą agentūrų drausmės komisiją;

         Tarpinstitucinio susitarimo projektas

               29.

               primena Komisijos parengtą Tarpinstitucinio susitarimo dėl Europos reguliavimo agentūrų sistemos projektą (COM(2005)59), kuriuo buvo siekiama sukurti horizontaliąją Europos reguliavimo agentūrų steigimo, struktūros, veiklos, įvertinimo ir kontrolės sistemą; pažymi, kad projektas yra naudinga iniciatyva siekiant pagrįsti agentūrų steigimą ir veiklą; pažymi, kad Komisijos 2006 m. suvestinėje ataskaitoje (3.1 dalyje, COM(2007)274) nurodoma, kad nors po projekto paskelbimo derybos nutrūko, 2006 m. pabaigoje Taryboje vėl pradėtos diskusijos šiuo klausimu; apgailestauja, kad nepavyko pasiekti daugiau pažangos siekiant jį priimti;

               30.

               taigi palankiai vertina Komisijos įsipareigojimą per 2008 m. pateikti komunikatą dėl reguliavimo agentūrų ateities;

         Savo veiklą finansuojančios agentūros

               31.

               primena, kad dviejų savo veiklą finansuojančių agentūrų direktoriams patvirtinimą, kad agentūros įvykdė biudžetą, suteikia administracinė valdyba; pažymi, kad abi agentūros sukaupė didelį perteklių iš pajamų iš mokesčių, perkeltų iš ankstesnių metų:

                           —

                           Vidaus rinkos derinimo tarnyba pinigais ir pinigų ekvivalentais – 281 milijoną EUR (9),

                           —

                           Bendrijos augalų veislių tarnyba pinigais ir pinigų ekvivalentais: 18 milijonų EUR (10);

         Specialiosios pastabos

               32.

               palankiai vertina tai, kad, Audito Rūmų nuomone, Agentūros 2006 m. sąskaitos visais pagrindiniais aspektais yra patikimos;

               33.

               vis dėlto apgailestauja dėl to, kad vykdomos sutartys, kurių galiojimas jau pasibaigęs, ir kad netinkamai pratęsiamos galiojančios sutartys, o tai reiškia, jog negalima tvirtinti, kad visi pagrindiniai sandoriai yra teisėti ir teisingai įforminti;

               34.

               pažymi, kad Europos Sąjungos 2006 finansinių metų bendrajame biudžete agentūrai buvo skirta 14,4 mln. EUR įsipareigojimų asignavimų ir 14,4 mln. EUR mokėjimų asignavimų;

               35.

               pažymi tolesnes Audito Rūmų išvadas, kad pirmaisiais finansinės nepriklausomybės metais Agentūra panaudojo 72 % įsipareigojimų asignavimų, tačiau administravimo išlaidų (II antraštinė dalis) ir einamosios veiklos išlaidų (III antraštinė dalis) parkėlimas buvo atitinkamai 37,5 % ir 85 %;

               36.

               išreiškia susirūpinimą, kad vidaus kontrolės sistemoje būta trūkumų ir kad perįgaliojimai vyko nesilaikant taisyklių; buvo nesuderinamumo tarp sprendimų dėl įgaliojimų ir teisių naudotis biudžeto valdymo sistema SI2; pabrėžia Audito Rūmų išvadą, kad Agentūra nepatvirtino savo finansinio reglamento įgyvendinimo taisyklių;

               37.

               tačiau pripažįsta Agentūros atsakymą, kad 2006 m. planuota veikla nebuvo visiškai įgyvendinta, nes Agentūra vis dar buvo kuriama, ir kad 2007 m. Agentūra atliks kruopščią savo veiklos, reikiamų išteklių ir privalomo skirti biudžeto planavimo analizę, kartu su kvietimų dalyvauti konkursuose plano analize;

               38.

               pažymi, kad Agentūros finansinėje ataskaitoje nurodyta, jog administracinė valdyba pateikė teigiamą nuomonę apie Agentūros 2006 m. ataskaitas;

               39.

               pažymi, kad Agentūros finansinėje ataskaitoje nurodyta, jog 2006 m. Agentūros vykdomasis direktorius, kaip leidimus duodantis pareigūnas, pateikė besąlygiško patikinimo deklaraciją;

               40.

               pažymi, kad Agentūros metinėje ataskaitoje teigiama, jog po vidaus audito tarnybos atlikto audito Agentūra priėmė veiksmų planą, kuriuo siekiama 2008 m. pradžioje įgyvendinti 24 vidaus kontrolės standartus;

               41.

               atkreipia dėmesį į Agentūros problemas, susijusias su techninio personalo, turinčio reikiamo lygio patirtį, įdarbinimu, atsižvelgiant į atlyginimų dydį, Agentūros buvimo vietą ir neilgą darbo sutarčių trukmę, kuriuos Agentūra gali pasiūlyti; pripažįsta, kad iš esmės pagrindinis nevisiško Agentūros biudžeto įgyvendinimo veiksnys buvo tai, kad įdarbinta mažai darbuotojų;

               42.

               pripažįsta Agentūros pateiktą informaciją, susijusią su tuo, kad šiuo metu Agentūroje įdarbinti viešųjų pirkimų pareigūnas ir vidaus auditorius, kurie padės pagerinti viešųjų pirkimų veiklą.

      (1)  OL C 261, 2007 10 31, p. 54.

      (2)  OL C 309, 2007 12 19, p. 67.

      (3)  OL L 248, 2002 9 16, p. 1.

      (4)  OL L 164, 2004 4 30, p. 1.

      (5)  OL L 357, 2002 12 31, p. 72.

      (6)  Visos rezoliucijos, susijusios su agentūromis, paskelbtos OL L 196, 2005 7 27.

      (7)  OL C 273, 2007 11 15, p. 1.

      (8)  Tarybos dokumentas DS 605/1/07 Rev1.

      (9)  Šaltinis: Ataskaita dėl Vidaus rinkos derinimo tarnybos 2006 finansinių metų metinių finansinių ataskaitų su Tarnybos atsakymais (OL C 309, 2007 12 19, p. 141).

      (10)  Šaltinis: Ataskaita dėl Bendrijos augalų veislių tarnybos 2006 finansinių metų metinių finansinių ataskaitų su Tarnybos atsakymais (OL C 309, 2007 12 19, p. 135).


title: 2005 m. lapkričio 21 d. Tarybos sprendimas 2005/805/BUSP, įgyvendinantis Bendruosius veiksmus 2005/556/BUSP dėl Europos Sąjungos specialiojo įgaliotinio Sudane paskyrimo

text:
22.11.2005

               LT

               Europos Sąjungos oficialusis leidinys

               L 303/59

      TARYBOS SPRENDIMAS 2005/805/BUSP
   2005 m. lapkričio 21 d.
   įgyvendinantis Bendruosius veiksmus 2005/556/BUSP dėl Europos Sąjungos specialiojo įgaliotinio Sudane paskyrimo
   EUROPOS SĄJUNGOS TARYBA,
   atsižvelgdama į 2005 m. liepos 18 d. Tarybos bendruosius veiksmus 2005/556/BUSP dėl Europos Sąjungos specialiojo įgaliotinio Sudane paskyrimo (1), ypač į jų 5 straipsnio 1 dalį kartu su Europos Sąjungos sutarties 14 straipsniu, 18 straipsnio 5 dalimi ir 23 straipsnio 2 dalimi,
   kadangi:

               (1)

               2005 m. liepos 18 d. Taryba priėmė Bendruosius veiksmus 2005/556/BUSP dėl Europos Sąjungos specialiojo įgaliotinio (ESSĮ) Sudane paskyrimo.

               (2)

               2005 m. lapkričio 21 d. Taryba priėmė Sprendimą 2005/806/BUSP, įgyvendinantį Bendruosius veiksmus 2005/557/BUSP dėl Europos Sąjungos civilinių ir karinių veiksmų, skirtų Afrikos Sąjungos misijai Sudano Darfūro regione remti (2), kuriuo kitiems 6 mėnesiams nustatyta nauja orientacinė finansinė suma, skirta padengti išlaidas, susijusias su Bendrųjų veiksmų 2005/557/BUSP (3) II skirsnio įgyvendinimu.

               (3)

               Todėl Taryba turėtų nuspręsti dėl orientacinės finansinės sumos, skirtos kitus šešis mėnesius tęsti Bendruosius veiksmus 2005/556/BUSP.

               (4)

               ESSĮ įgyvendins savo mandatą atsižvelgiant į padėtį, kuri gali pablogėti ir pakenkti BUSP tikslams, išdėstytiems Sutarties 11 straipsnyje,

         PRIĖMĖ ŠĮ SPRENDIMĄ:
   1 straipsnis
   Orientacinė finansinė suma, skirta padengti išlaidas, susijusiais su Bendrųjų veiksmų 2005/556/BUSP pratęsimu nuo 2006 m. sausio 18 d. iki 2006 m. liepos 17 d., yra 600 000 EUR.
   2 straipsnis
   Šis sprendimas įsigalioja jo priėmimo dieną.
   Išlaidos gali būti padengiamos nuo 2006 m. sausio 18 d.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2005 m. lapkričio 21 d.

            Tarybos vardu

            Pirmininkas

         J. STRAW

      (1)  OL L 188, 2005 7 20, p. 43.

      (2)  Žr. šio Oficialiojo leidinio p. 60.

      (3)  OL L 188, 2005 7 20, p. 46.


title: 2012 m. vasario 14 d. Komisijos sprendimas, kuriuo įsteigiama Komisijos ekspertų grupė, atsakinga už nusikalstamumo duomenų poreikių politikos srityje nustatymą, ir panaikinamas Sprendimas 2006/581/EB

text:
15.2.2012

               LT

               Europos Sąjungos oficialusis leidinys

               C 42/2

         KOMISIJOS SPRENDIMAS
   2012 m. vasario 14 d.
   kuriuo įsteigiama Komisijos ekspertų grupė, atsakinga už nusikalstamumo duomenų poreikių politikos srityje nustatymą, ir panaikinamas Sprendimas 2006/581/EB
   2012/C 42/02
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   kadangi:

               (1)

               Sutarties dėl Europos Sąjungos veikimo 67 straipsnio 3 dalyje nustatyta, kad Sąjunga stengiasi užtikrinti aukštą saugumo lygį prevencijos bei kovos su nusikalstamumu, rasizmu ir ksenofobija priemonėmis, taip pat policijos ir teisminių institucijų bei kitų kompetentingų valdžios institucijų veiklos koordinavimo ir bendradarbiavimo priemonėmis;

               (2)

               2006 m. rugpjūčio mėn. Komisija priėmė komunikatą Europos Parlamentui, Tarybai ir Europos ekonomikos ir socialinių reikalų komitetui „ES nusikalstamumo ir baudžiamosios teisenos visapusiškos ir nuoseklios vertinimo strategijos kūrimas: 2006–2010 m. ES veiksmų planas“ (1);

               (3)

               taip pat, siekiant padėti Komisijai įgyvendinti šį veiksmų planą, 2006 m. rugpjūčio 7 d. Komisijos sprendimu 2006/581/EB (2) buvo sudaryta ekspertų grupė, atsakinga už politikos poreikių nustatymą duomenų apie nusikalstamumą ir baudžiamąją teiseną srityje. Šios grupės įgaliojimai nebuvo pratęsti;

               (4)

               Europos Vadovų Tarybos priimtoje Stokholmo programoje „Atvira ir saugi Europa piliečių labui ir saugumui“ (3) Komisija raginama kurti naujas statistines priemones, skirtas nusikalstamumui ir nusikalstamai veiklai vertinti, ir plėtoti veiksmus, išdėstytus 2006–2010 m. ES veiksmų plane ir iš dalies įgyvendintus;

               (5)

               keitimasis informacija ir statistinių duomenų rinkimas tam tikrose srityse, kaip antai prekybos žmonėmis, pinigų plovimo, elektroninių nusikaltimų ir korupcijos, atitinka Komisijos komunikate Europos Parlamentui ir Tarybai „ES vidaus saugumo strategijos įgyvendinimas. Penki žingsniai kuriant saugesnę Europą“ (4) pasiūlytas priemones;

               (6)

               kad būtų tęsiamas 2006 m. pradėtas naudingas ekspertų grupės, atsakingos už politikos poreikių nustatymą duomenų apie nusikalstamumą ir baudžiamąją teiseną srityje, darbas ir išaugus patikimos nusikalstamumo statistikos poreikiui Sąjungos lygmeniu, reikia sukurti naują grupę;

               (7)

               Bendrijos statistikos rengimo taisyklės išdėstytos 2009 m. kovo 11 d. Europos Parlamento ir Tarybos reglamente (EB) Nr. 223/2009 dėl Europos statistikos, panaikinančiame Europos Parlamento ir Tarybos reglamentą (EB, Euratomas) Nr. 1101/2008 dėl konfidencialių statistinių duomenų perdavimo Europos Bendrijų statistikos tarnybai, Tarybos reglamentą (EB) Nr. 322/97 dėl Bendrijos statistikos ir Tarybos sprendimą 89/382/EEB, Euratomas, įsteigiantį Europos Bendrijų statistikos programų komitetą (5). Bendrijos statistika sudaroma remiantis 2007 m. gruodžio 11 d. Europos Parlamento ir Tarybos sprendimu 1578/2007/EB dėl 2008–2012 m. Bendrijos statistikos programos (6) ir jos metinėmis programomis, laikantis 2005 m. vasario 24 d. Statistikos programų komiteto priimtame Europos praktikos kodekse išdėstytų principų;

               (8)

               todėl reikia sudaryti nusikalstamumo statistikos srityje dirbsiančią Komisijos ekspertų grupę ir apibrėžti jos užduotis bei struktūrą;

               (9)

               ši grupė turėtų padėti nustatyti nusikalstamumo duomenų poreikius politikos srityje ir patarti, kaip pasirinkti ir veiksmingai panaudoti rodiklius ir duomenis apskritai;

               (10)

               ekspertų grupės nariai turėtų būti kompetentingi nustatyti poreikius politikos srityje ir patarti, kaip veiksmingai panaudoti nusikalstamumo srities rodiklius ir duomenis;

               (11)

               reikėtų nustatyti grupės nariams taikomas informacijos atskleidimo taisykles, kurios neprieštarautų Komisijos saugumo taisyklėms, išdėstytoms 2001 m. lapkričio 29 d. Komisijos sprendimo 2001/844/EB, EAPB, Euratomas, iš dalies keičiančio jos darbo tvarkos taisykles (7), priede;

               (12)

               grupės narių asmens duomenys turėtų būti tvarkomi pagal 2000 m. gruodžio 18 d. Europos Parlamento ir Tarybos reglamentą (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (8);

               (13)

               grupės nariai turėtų būti skiriami penkerių metų kadencijai, sutampančiai su statistinio nusikalstamumo ES vertinimo 2011–2015 m. veiksmų plano (9) įgyvendinimo laikotarpiu;

               (14)

               Sprendimas 2006/581/EB turėtų būti panaikintas;

               (15)

               tikslinga nustatyti šio sprendimo taikymo laikotarpį. Vėliau Komisija svarstys, ar reikėtų jį pratęsti,

         PRIĖMĖ ŠĮ SPRENDIMĄ:
   1 straipsnis
   Dalykas
   Šiuo sprendimu įsteigiama Komisijos ekspertų grupė, atsakinga už nusikalstamumo duomenų poreikių politikos srityje nustatymą (toliau – grupė).
   2 straipsnis
   Užduotis
   Grupės užduotys:

               a)

               padėti Komisijai užmegzti valstybių narių ir kitų šios srities organizacijų ir įstaigų bendradarbiavimą įgyvendinant Statistinio nusikalstamumo ES vertinimo 2011–2015 m. veiksmų planą;

               b)

               padėti Komisijai įvertinti nusikalstamumo rodiklių ir duomenų poreikį ES politikos srityje;

               c)

               padėti Komisijai parengti bendrus rodiklius;

               d)

               patarti Komisijai, kokius mokslinių tyrimų ar plėtros projektus reikėtų atlikti ir į kokius rezultatus atsižvelgti įgyvendinant 2011–2015 m. ES veiksmų planą;

               e)

               patarti Komisijai dėl bendradarbiavimo su privačiojo, akademinio ir kitų susijusių sektorių atstovais, kad įgyvendinant 2011–2015 m. ES veiksmų planą būtų pasitelkiamos visos reikiamos žinios ir patirtis;

               f)

               skatinti keistis patirtimi ir gerosios praktikos pavyzdžiais nusikalstamumo statistikos, ypač bendrų rodiklių rengimo ir palyginamų duomenų kaupimo srityse.

         3 straipsnis
   Konsultavimasis
   Komisija gali konsultuotis su grupe visais nusikalstamumo statistikos klausimais.
   4 straipsnis
   Narystė. Narių skyrimas
   1.   Grupę sudaro ne daugiau kaip 55 nariai. Nariai yra:

               a)

               valstybių narių, šalių kandidačių ir Europos laisvosios prekybos asociacijos narių nacionalinės vidaus reikalų institucijos arba kitos susijusios valdžios institucijos;

               b)

               šios ES institucijos, tinklai ir agentūros: Europos nusikalstamumo prevencijos tinklas (ENPT), Europos narkotikų ir narkomanijos stebėsenos centras (ENNSC), Eurojustas, Europos policijos biuras (Europolas), Europos operatyvaus bendradarbiavimo prie Europos Sąjungos valstybių narių išorės sienų valdymo agentūra (Frontex) ir Pagrindinių teisių agentūra (PTA);

               c)

               šios tarptautinės ir nevyriausybinės organizacijos, turinčios patirties ir kompetencijos nagrinėti arba rengti nusikalstamumo duomenis politikos reikmėms: Europos Taryba, Jungtinių Tautų narkotikų kontrolės ir nusikalstamumo prevencijos biuras (UNODC), „European Sourcebook Group“, Europos saugumo ir bendradarbiavimo organizacija (ESBO), Ekonominio bendradarbiavimo ir plėtros organizacija (EBPO);

               d)

               bent šeši asmeniškai skiriami nariai, reikiamą kompetenciją įgiję (pageidautina) atlikdami mokslinius tyrimus viešosiose ar privačiose valstybių narių aukštojo mokslo ar mokslinių tyrimų įstaigose.

         2.   1 dalies a, b ir c punktuose nurodyti nariai skiria jiems atstovausiančius nuolatinį ir pakaitinį ekspertus. Pakaitinis ekspertas pakeičia nedalyvaujantį grupės narį.
   3.   Asmeniškai skiriamus narius iš paraiškas atrankai pateikusių kandidatų skiria Vidaus reikalų GD generalinis direktorius (žr. šio sprendimo priedą).
   4.   Paraiškas atrankai pateikę kandidatai, kurie buvo pripažinti tinkamais tapti grupės nariais, bet nebuvo paskirti, jų sutikimu įtraukiami į rezervo sąrašą. Prireikus Komisija naudojasi šiuo sąrašu nariams pakeisti.
   5.   Visi nariai skiriami penkeriems metams. Jie eina pareigas, kol į jų vietą paskiriami kiti nariai, arba iki savo kadencijos pabaigos. Jų kadencija gali būti pratęsta.
   6.   Grupės nariai, kurie nebegali veiksmingai dalyvauti grupės darbe, atsistatydina arba nebeatitinka šiame straipsnyje arba Sutarties 339 straipsnyje nustatytų sąlygų, iki kadencijos pabaigos gali būti pakeisti kitais nariais.
   7.   Asmeniškai paskirti ekspertai veikia nepriklausomai ir gindami viešąjį interesą.
   8.   Asmeniškai paskirtų narių vardai ir pavardės skelbiami Komisijos ekspertų grupių ir kitų panašių subjektų registre (toliau – registras) (10). 1 dalies b ir c punktuose nurodytų narių pavadinimai skelbiami registre. 1 dalies a punkte nurodytų valdžios institucijų pavadinimai skelbiami registre.
   9.   Asmens duomenys renkami, tvarkomi ir skelbiami laikantis 2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (11).
   5 straipsnis
   Darbo tvarka
   1.   Grupei pirmininkauja Komisijos atstovas.
   2.   Komisija koordinuoja šios ekspertų grupės ir Eurostato statistinių duomenų apie nusikalstamumą ir baudžiamąją teiseną darbo grupės veiklą. Komisija atsako už šių grupių darbo nuoseklumą ir, kai įmanoma, rengia bendrus posėdžius.
   3.   Komisijos tarnyboms sutikus, grupė gali steigti ne didesnius nei 15 narių pogrupius konkretiems klausimams nagrinėti ir nustatyti jų veiklos sąlygas. Įvykdę pavestą užduotį, tokie pogrupiai paleidžiami.
   4.   Prireikus Komisijos atstovas gali kviesti į grupę arba pogrupį jiems nepriklausančius ekspertus, turinčius specialiųjų žinių kuriuo nors į darbotvarkę įtrauktu klausimu. Be to, Komisijos atstovas asmenims, organizacijoms (kaip apibrėžta ekspertų grupių horizontaliųjų taisyklių (12) 8 taisyklės 3 dalyje) ir šalims kandidatėms gali suteikti stebėtojo statusą.
   5.   Ekspertų grupės nariai, taip pat kviestiniai ekspertai ir stebėtojai laikosi Sutartyse ir jų įgyvendinimo taisyklėse nustatytų įsipareigojimų saugoti profesinę paslaptį, taip pat Komisijos sprendimo 2001/844/EB, EAPB, Euratomas priede nustatytų Komisijos saugumo taisyklių dėl ES įslaptintos informacijos apsaugos. Jei šių įpareigojimų nesilaikoma, Komisija gali imtis visų tinkamų priemonių.
   6.   Ekspertų grupių ir pogrupių posėdžiai rengiami Komisijos patalpose. Komisija teikia sekretoriato paslaugas. Grupės ir jos pogrupių posėdžiuose gali dalyvauti kiti suinteresuoti Komisijos pareigūnai.
   7.   Remdamasi standartinėmis ekspertų grupių darbo tvarkos taisyklėmis, grupė priima savo darbo tvarkos taisykles.
   8.   Informaciją apie grupės veiklą Komisija skelbia registre arba pateikdama nuorodą iš registro į Vidaus reikalų GD interneto svetainę.
   6 straipsnis
   Posėdžių išlaidos
   1.   Grupės veikloje dalyvaujantiems asmenims už jų teikiamas paslaugas neatlyginama.
   2.   Dalyvaujančių asmenų patirtas su grupės veikla susijusias kelionės ir pragyvenimo išlaidas pagal galiojančias Komisijos nuostatas atlygina Komisija.
   3.   Šios išlaidos kompensuojamos neviršijant pagal metinę išteklių skyrimo procedūrą skirtų asignavimų.
   7 straipsnis
   Panaikinimas
   Sprendimas 2006/581/EB panaikinamas.
   8 straipsnis
   Įsigaliojimas ir taikymas
   Šis sprendimas įsigalioja jo paskelbimo Europos Sąjungos oficialiajame leidinyje dieną ir taikomas penkerius metus.

      Priimta Briuselyje 2012 m. vasario 14 d.

            Komisijos vardu

            Pirmininkas

         José Manuel BARROSO

      (1)  COM(2006) 437 galutinis.

      (2)  OL L 234, 2006 8 29, p. 29.

      (3)  OL C 115, 2010 5 4, p. 21.

      (4)  COM(2010) 673 galutinis.

      (5)  OL L 87, 2009 3 31, p. 164.

      (6)  OL L 344, 2007 12 28, p. 15.

      (7)  OL L 317, 2001 12 3, p. 1.

      (8)  OL L 8, 2001 1 12, p. 1.

      (9)  Dar rengiamas Komisijos komunikatas Europos Parlamentui ir Tarybai.

      (10)  Nariai, pageidaujantys, kad jų vardai ir pavardės nebūtų atskleisti, gali prašyti pritaikyti nuo šios taisyklės nukrypti leidžiančią nuostatą. Prašymas neatskleisti ekspertų grupės nario vardo ir pavardės laikomas pateisinamu, jei paskelbimas galėtų sukelti pavojų jo saugumui ar asmens neliečiamumui arba jei tai neleistų tinkamai užtikrinti jo privatumo.

      (11)  Žr. 8 išnašą.

      (12)  C(2010) 7649 galutinis.

      PRIEDAS

         Kvietimas teikti paraiškas asmeniškai skiriamų ekspertų atrankai į ekspertų grupę, atsakingą už nusikalstamumo duomenų poreikių politikos srityje nustatymą

      2012 m. vasario 14 d. Sprendimu C(2012) 721 (1) Komisija įsteigė ekspertų grupę, atsakingą už nusikalstamumo duomenų poreikių politikos srityje nustatymą. Komisija pirmininkauja šiai grupei ir gali su ja konsultuotis visais nusikalstamumo statistikos klausimais.
      Ekspertų grupės uždaviniai:

                  a)

                  padėti Komisijai užmegzti valstybių narių ir kitų šios srities organizacijų ir įstaigų bendradarbiavimą įgyvendinant nusikalstamumo ir baudžiamosios teisenos statistinio vertinimo Europos Sąjungoje 2011–2015 m. veiksmų planą (2);

                  b)

                  padėti Komisijai įvertinti nusikalstamumo rodiklių ir duomenų poreikį ES politikos srityje;

                  c)

                  padėti Komisijai parengti bendrus rodiklius;

                  d)

                  patarti Komisijai, kokius mokslinių tyrimų ar plėtros projektus reikėtų atlikti ir į kokius rezultatus atsižvelgti įgyvendinant minėtą ES veiksmų planą;

                  e)

                  patarti Komisijai dėl bendradarbiavimo su privačiojo, akademinio ir kitų susijusių sektorių atstovais, kad įgyvendinant minėtą ES veiksmų planą būtų panaudotos reikiamos žinios ir patirtis;

                  f)

                  skatinti keistis patirtimi ir gerosios praktikos pavyzdžiais nusikalstamumo statistikos, ypač bendrų rodiklių rengimo ir palyginamų duomenų kaupimo srityje.

            Ekspertų grupę sudarys ES valstybių narių, šalių kandidačių ir ELPA valstybių nacionalinės vidaus reikalų institucijos; kompetentingos ES institucijos, tinklai ir agentūros; kompetentingos tarptautinės ir nevyriausybinės organizacijos; asmeniškai paskirti ekspertai, reikiamą kompetenciją įgiję (pageidautina) mokslinių tyrimų srityje.
      Komisija kviečia teikti paraiškas pastarosios kategorijos ekspertų grupės narių atrankai.
      Ekspertų grupę sudaro ne daugiau kaip 55 nariai, 6 iš kurių skiriami asmeniškai, kaip nustatyta šio sprendimo 4 straipsniu.
      Kandidatai į ekspertus turėtų eiti arba būti ėję pareigas viešojoje ar privačioje ES valstybės narės aukštojo mokslo ar mokslinių tyrimų įstaigoje. Vertindama paraiškas Komisija atsižvelgs į šiuos kriterijus:

                  a)

                  patvirtintą kompetenciją, Europos ir (arba) tarptautiniu lygmeniu svarbius profesinius laimėjimus ir (bent aštuonerių metų) darbo kriminologijos, baudžiamosios justicijos ir (arba) susijusiose srityse patirtį. Patirtis finansinių nusikaltimų, prekybos žmonėmis, korupcijos, elektroninio nusikalstamumo ir viktimizacijos srityse būtų laikoma privalumu;

                  b)

                  dalyvavimo panašaus pobūdžio ES arba tarptautinių grupių ar komitetų veikloje patirtis būtų laikoma privalumu;

                  c)

                  patvirtintą gebėjimą dirbti anglų kalba;

                  d)

                  poreikį užtikrinti ekspertų grupės pusiausvyrą pagal kandidatų darbo sritį, lytį ir geografinę kilmę (3);

                  e)

                  poreikį užtikrinti, kad būtų proporcingai pasitelkiamos specialiosios žinios apie įvairias nusikalstamumo sritis, kaip antai finansiniai nusikaltimai, prekyba žmonėmis, korupcija, elektroninis nusikalstamumas, viktimizacija ir įvairūs šių žinių aspektai – apibrėžtys, rodikliai, statistiniai duomenys ir jų aiškinimas;

                  f)

                  siekį užtikrinti 2006 m. rugpjūčio mėn. Komisijos sprendimu įsteigtos ekspertų grupės veiklos tęstinumą;

                  g)

                  grupės nariai turi būti Europos Sąjungos valstybės narės arba, tam tikrais atvejais, šalies kandidatės, potencialios šalies kandidatės arba Europos laisvosios prekybos asociacijai priklausančios valstybės piliečiai.

            Į šiuos kriterijus bus atsižvelgiama vertinant gyvenimo aprašymą ir paraišką.
      Teikiant paraišką būtina užpildyti nustatytos formos paraišką (priedėlis) ir gyvenimo aprašymą (4). Paraiškoje kandidatai turi aiškiai nurodyti, kokios srities specialiųjų žinių jie turi.
      Tinkamai pasirašytas paraiškas ne vėliau kaip per 20 darbo dienų nuo kvietimo teikti paraiškas paskelbimo Europos Sąjungos oficialiajame leidinyje reikia atsiųsti elektroniniu paštu arba laišku šiuo adresu:

                  European Commission

                  Directorate-General Home Affairs

                  Unit A2 Secretariat

                  LX 46 3/131

                  1049 Bruxelles/Brussel

                  BELGIQUE/BELGIË

                  HOME-STATS-GROUP@ec.europa.eu

            Jeigu paraiška siunčiama elektroniniu paštu, elektroniniame laiške nurodyta data bus laikoma išsiuntimo data. Jeigu paraiška siunčiama paštu, pašto antspaude nurodyta data bus laikoma išsiuntimo data.
      Komisija atrenka asmeniškai skiriamus narius penkerių metų kadencijai. Jie teikia Komisijai savo nepriklausomą nuomonę ir laikosi Komisijos sprendimo, kuriuo įsteigiama ekspertų grupė, 5 straipsnyje nustatytų konfidencialumo reikalavimų. Jie įsipareigoja veikti savarankiškai ir gindami viešąjį interesą.
      Vadovaudamasi galiojančiomis Komisijos taisyklėmis ir atsižvelgdama į esamus biudžeto asignavimus, Komisija atlygins kelionės bei pragyvenimo išlaidas, susijusias su ekspertų grupės veikla. Už pareigų vykdymą grupės nariams neatlyginama.
      Asmeniškai paskirtų ekspertų vardai ir pavardės skelbiami Komisijos ekspertų grupių ir kitų panašių subjektų registre (5) ir Vidaus reikalų GD interneto svetainėje.
      Asmens duomenys renkami, tvarkomi ir skelbiami pagal Reglamento (EB) Nr. 45/2001 (6) nuostatas.
      Išsamesnės informacijos prašome kreiptis į Athina KARVOUNARAKI, telefonas +32 22999070, el. paštas athina.karvounaraki@ec.europa.eu
      Informacija apie kvietimo teikti paraiškas rezultatus bus paskelbta Vidaus reikalų GD interneto svetainėje ir, prireikus, Europos Sąjungos oficialiajame leidinyje.

         (1)  OL C 42, 2012 2 15, p. 2.

         (2)  Dar rengiamas Komisijos komunikatas Europos Parlamentui ir Tarybai.

         (3)  2000 m. birželio 19 d. Komisijos sprendimas dėl lyčių pusiausvyros jos įsteigtuose komitetuose ir ekspertų grupėse (OL L 154, 2000 6 27, p. 34).

         (4)  Visi gyvenimo aprašymai turėtų būti pateikti europine forma, kurią galima rasti adresu http://europass.cedefop.europa.eu/lt/documents/curriculum-vitae/templates-instructions

         (5)  Nariai, pageidaujantys, kad jų vardai ir pavardės nebūtų atskleisti, gali prašyti pritaikyti nuo šios taisyklės nukrypti leidžiančią nuostatą. Prašymas neatskleisti ekspertų grupės nario vardo ir pavardės laikomas pateisinamu, jei paskelbimas galėtų sukelti pavojų jo saugumui ar asmens neliečiamumui arba jei dėl to nebūtų galima tinkamai užtikrinti jo privatumo.

         (6)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001 1 12, p. 1).

         Priedėlis


title: 2016 m. gruodžio 14 d. Europos Parlamento ir Tarybos sprendimas (ES) 2017/343 dėl Europos Sąjungos solidarumo fondo lėšų mobilizavimo siekiant iš 2017 m. Sąjungos bendrojo biudžeto skirti lėšų avansams mokėti

text:
28.2.2017

               LT

               Europos Sąjungos oficialusis leidinys

               L 50/55

         EUROPOS PARLAMENTO IR TARYBOS SPRENDIMAS (ES) 2017/343
   2016 m. gruodžio 14 d.
   dėl Europos Sąjungos solidarumo fondo lėšų mobilizavimo siekiant iš 2017 m. Sąjungos bendrojo biudžeto skirti lėšų avansams mokėti
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą (1), ypač į jo 4a straipsnio 4 dalį,
   atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (2), ypač į jo 11 punktą,
   atsižvelgdami į Europos Komisijos pasiūlymą,
   kadangi:

               (1)

               Europos Sąjungos solidarumo fondo (toliau – Fondas) tikslas – užtikrinti Sąjungai galimybę greitai, veiksmingai ir lanksčiai reaguoti nelaimės atvejais, parodant solidarumą su gaivalinių nelaimių ištiktų regionų gyventojais;

               (2)

               didžiausia Fondo suma neviršija 500 mln. EUR (2011 m. kainomis), kaip nustatyta Tarybos reglamento (ES, Euratomas) Nr. 1311/2013 (3) 10 straipsnyje;

               (3)

               Reglamento (EB) Nr. 2012/2002 4a straipsnio 4 dalyje numatyta, kad siekiant užtikrinti, kad biudžeto ištekliai būtų gauti laiku, Fondo lėšos gali būti mobilizuotos avansams mokėti, neviršijant 50 mln. EUR sumos, o atitinkami asignavimai įtraukti į Sąjungos bendrąjį biudžetą;

               (4)

               siekiant užtikrinti, kad 2017 m. Sąjungos bendrajame biudžete laiku būtų numatyta pakankamai biudžeto išteklių, avansams mokėti turėtų būti mobilizuota 50 mln. EUR Fondo lėšų suma;

               (5)

               siekiant kuo greičiau mobilizuoti Fondo lėšas, šis sprendimas turėtų būti taikomas nuo 2017 m. sausio 1 d.,

         PRIĖMĖ ŠĮ SPRENDIMĄ:
   1 straipsnis
   2017 finansinių metų Sąjungos bendrajame biudžete iš Europos Sąjungos solidarumo fondo mobilizuojama 50 mln. EUR įsipareigojimų ir mokėjimų asignavimų suma avansams mokėti.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2017 m. sausio 1 d.

      Priimta Strasbūre 2016 m. gruodžio 14 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         I. KORČOK

      (1)  OL L 311, 2002 11 14, p. 3.

      (2)  OL C 373, 2013 12 20, p. 1.

      (3)  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).


title: 2008/72/Euratomas: 2007 m. lapkričio 22 d. Komisijos sprendimas dėl Europos atominės energijos bendrijos (Euratomas) ir Šveicarijos Konfederacijos (Šveicarija) susitarimų pasikeičiant laiškais dėl ITER susitarimo, Susitarimo dėl ITER organizacijos privilegijų ir imunitetų ir Platesnio požiūrio veiklos susitarimo taikymo Šveicarijos teritorijoje ir dėl Šveicarijos narystės Europos ITER įgyvendinimo ir branduolių sintezės energetikos vystymo bendrojoje įmonėje sudarymo

text:
24.1.2008

               LT

               Europos Sąjungos oficialusis leidinys

               L 20/11

         KOMISIJOS SPRENDIMAS
   2007 m. lapkričio 22 d.
   dėl Europos atominės energijos bendrijos (Euratomas) ir Šveicarijos Konfederacijos (Šveicarija) susitarimų pasikeičiant laiškais dėl ITER susitarimo, Susitarimo dėl ITER organizacijos privilegijų ir imunitetų ir Platesnio požiūrio veiklos susitarimo taikymo Šveicarijos teritorijoje ir dėl Šveicarijos narystės Europos ITER įgyvendinimo ir branduolių sintezės energetikos vystymo bendrojoje įmonėje sudarymo
   (2008/72/Euratomas)
   EUROPOS BENDRIJŲ KOMISIJA,
   atsižvelgdama į Europos atominės energijos bendrijos steigimo sutartį, ypač į jos 101 straipsnio trečią pastraipą,
   atsižvelgdama į 2006 m. gruodžio 19 d. Tarybos sprendimą 2006/976/Euratomas dėl specialiosios programos, įgyvendinančios Europos atominės energijos bendrijos (Euratomas) septintąją bendrąją branduolinių tyrimų ir mokymo veiklos programą (2007–2011) (1),
   atsižvelgdama į 2006 m. rugsėjo 25 d. Tarybos sprendimą dėl Komisijos vykdomo Susitarimo įsteigti Tarptautinę ITER branduolio sintezės energijos organizaciją siekiant bendrai įgyvendinti ITER projektą (toliau – ITER susitarimas), Susitarimo laikinai taikyti Susitarimą įsteigti Tarptautinę ITER branduolio sintezės energijos organizaciją siekiant bendrai įgyvendinti ITER projektą ir Susitarimo dėl ITER tarptautinės branduolio sintezės energijos organizacijos siekiant bendrai įgyvendinti ITER projektą privilegijų ir imunitetų (toliau – Susitarimas dėl ITER organizacijos privilegijų ir imunitetų) sudarymo,
   atsižvelgdama į 2007 m. sausio 30 d. Tarybos sprendimą 2007/614/Euratomas dėl Komisijos vykdomo Europos atominės energijos bendrijos ir Japonijos Vyriausybės susitarimo bendrai vykdyti platesnio požiūrio veiklą branduolių sintezės energijos mokslinių tyrimų srityje sudarymo (2) (toliau – Platesnio požiūrio veiklos susitarimas),
   atsižvelgdama į 2007 m. kovo 27 d. Tarybos sprendimą 198/2007/Euratomas, įsteigiantį Europos ITER įgyvendinimo ir branduolių sintezės energetikos vystymo bendrąją įmonę (toliau – bendroji įmonė) ir suteikiantį jai lengvatas (3) (toliau – Sprendimas 198/2007/Euratomas),
   atsižvelgdama į Europos atominės energijos bendrijos ir Šveicarijos Konfederacijos bendradarbiavimo susitarimą valdomos termobranduolinės sintezės ir plazmos fizikos srityje (4),
   kadangi:

               (1)

               ITER susitarime, Susitarime dėl ITER organizacijos privilegijų ir imunitetų bei Platesnio požiūrio veiklos susitarime numatyta, kad šie susitarimai taip pat taikomi Šveicarijos Konfederacijos, dalyvaujančios Euratomo branduolių sintezės programoje pilnateisės asocijuotosios trečiosios šalies teisėmis, teritorijoje vadovaujantis Euratomo sutartimi arba atitinkamu susitarimu.

               (2)

               Sprendime 198/2007/Euratomas ir prie jo pridėtuose įstatuose (toliau – įstatai) numatyta, kad bendrosios įmonės narės gali būti trečiosios šalys, su Euratomu sudariusios susitarimą dėl bendradarbiavimo valdomos branduolių sintezės srityje, pagal kurį jų mokslinių tyrimų programos susiejamos su Euratomo programomis, ir pareiškusios norą tapti bendrosios įmonės narėmis.

               (3)

               Įstatų I priede jau nustatytos Šveicarijos, kaip bendrosios įmonės narės, balsavimo teisės bendrosios įmonės valdyboje.

               (4)

               Šveicarija, kuri labai prisideda įgyvendinant Euratomo branduolių sintezės energijos mokslinių tyrimų programą, oficialiai pareiškė ketinimą tapti bendrosios įmonės nare pradiniu Euratomo septintosios bendrosios programos laikotarpiu.

               (5)

               Bendrija suinteresuota oficialiai susitarti su Šveicarija dėl ITER susitarimo, Susitarimo dėl ITER organizacijos privilegijų ir imunitetų bei Platesnio požiūrio veiklos susitarimo taikymo Šveicarijos teritorijoje ir dėl Šveicarijos narystės bendrojoje įmonėje sąlygų,

         NUSPRENDĖ:
   1 straipsnis
   1.   Bendrijos vardu patvirtinamas Europos atominės energijos bendrijos ir Šveicarijos Konfederacijos susitarimo sudarymas pasikeičiant laiškais dėl Susitarimo įsteigti Tarptautinę ITER branduolio sintezės energijos organizaciją siekiant bendrai įgyvendinti ITER projektą, Susitarimo dėl ITER tarptautinės branduolio sintezės energijos organizacijos siekiant bendrai įgyvendinti ITER projektą privilegijų ir imunitetų ir Japonijos Vyriausybės ir Europos atominės energijos bendrijos susitarimo bendrai vykdyti platesnio požiūrio veiklą branduolių sintezės energijos mokslinių tyrimų srityje taikymo Šveicarijos Konfederacijos teritorijoje.
   2.   Susitarimo tekstas pateikiamas šio sprendimo I priede.
   2 straipsnis
   1.   Bendrijos vardu patvirtinamas Europos atominės energijos bendrijos ir Šveicarijos Konfederacijos susitarimo sudarymas pasikeičiant laiškais dėl Šveicarijos narystės Europos ITER įgyvendinimo ir branduolių sintezės energetikos vystymo bendrojoje įmonėje.
   2.   Susitarimo tekstas pateikiamas šio sprendimo II priede.
   3 straipsnis
   Už mokslinius tyrimus atsakingas Komisijos narys arba jo paskirtas asmuo įgaliojamas Bendrijos vardu pasirašyti atitinkamus 1 ir 2 straipsniuose nurodytus laiškus.

      Priimta Briuselyje, 2007 m. lapkričio 22 d.

            Komisijos vardu

         Janez POTOČNIK

            Komisijos narys

      (1)  OL L 400, 2006 12 30, p. 405, su pakeitimais, padarytais OL L 54, 2007 2 22, p. 139–148.

      (2)  OL L 246, 2007 9 21, p. 32.

      (3)  OL L 90, 2007 3 30, p. 58.

      (4)  OL L 242, 1978 9 4, p. 2, su pakeitimais, padarytais Bendradarbiavimo susitarimą iš dalies keičiančiu protokolu, OL L 116, 1982 4 30, p. 21.
   I PRIEDAS

   SUSITARIMAS
   pasikeičiant laiškais tarp Europos atominės energijos bendrijos ir Šveicarijos Konfederacijos dėl Susitarimo įsteigti Tarptautinę ITER branduolio sintezės energijos organizaciją siekiant bendrai įgyvendinti ITER projektą, Susitarimo dėl Tarptautinės ITER branduolio sintezės energijos organizacijos siekiant bendrai įgyvendinti ITER projektą privilegijų ir imunitetų ir Japonijos Vyriausybės ir Europos atominės energijos bendrijos susitarimo bendrai vykdyti platesnio požiūrio veiklą branduolių sintezės energijos mokslinių tyrimų srityje taikymo Šveicarijos Konfederacijos teritorijoje
   Gerbiamasis Komisijos nary,
   Su malonumu pranešu, kad Šveicarijos valdžios institucijos atsižvelgė į 2006 m. rugsėjo 25 d. ES Tarybos sprendimą (12731/06) dėl Susitarimo įsteigti Tarptautinę ITER branduolio sintezės energijos organizaciją siekiant bendrai įgyvendinti ITER projektą sudarymo ir 2007 m. sausio 30 d. Tarybos sprendimą (5455/07) dėl Japonijos Vyriausybės ir Europos atominės energijos bendrijos (Euratomo) susitarimo bendrai vykdyti platesnio požiūrio veiklą branduolių sintezės energijos mokslinių tyrimų srityje sudarymo.
   Šveicarijos Konfederacija (toliau – Šveicarija) sutinka savo suverenioje teritorijoje taikyti Susitarimą įsteigti Tarptautinę ITER branduolio sintezės energijos organizaciją siekiant bendrai įgyvendinti ITER projektą (ITER susitarimas, I priedas), Japonijos Vyriausybės ir Euratomo susitarimą bendrai vykdyti platesnio požiūrio veiklą branduolių sintezės energijos mokslinių tyrimų srityje (Platesnio požiūrio veiklos susitarimas, II priedas), kaip nustatyta atitinkamai ITER susitarimo 21 straipsnyje ir Platesnio požiūrio veiklos susitarimo 26 straipsnyje. Šių susitarimų taikymas Šveicarijoje yra jos įsipareigojimo sintezės mokslinių tyrimų srityje tąsa pagal 1978 m. rugsėjo 14 d. Šveicarijos ir Euratomo bendradarbiavimo susitarimą kontroliuojamos branduolio sintezės ir plazmos fizikos srityje. Be to, taikant šiuos susitarimus įgyvendinamas intensyvus bendradarbiavimas mokslo ir technikos tyrimo srityje, kaip nustatyta Susitarime dėl dalyvavimo Europos bendrijos septintojoje bendrojoje programoje ir Euratomo septintojoje bendrojoje programoje.
   Atsižvelgdami į šių susitarimų taikymą Šveicarijai, Euratomas ir Šveicarija bendru sutarimu susitarė dėl tokių dalykų:

               a)

               Visas piliečio teises turintys Šveicarijos piliečiai tokiomis pat sąlygomis kaip ir ES valstybių narių piliečiai gali būti:

                           —

                           Euratomo paskirti atstovais ITER branduolio sintezės energijos organizacijos taryboje (ITER susitarimo 6 straipsnio 1 dalis),

                           —

                           ITER branduolio sintezės energijos organizacijos tarybos paskirti vyriausiaisiais darbuotojais (ITER susitarimo 6 straipsnio 7 dalis),

                           —

                           darbuotojais, kuriuos Euratomas deleguoja į ITER branduolio sintezės energijos organizaciją (ITER susitarimo 7 straipsnio 2 dalis),

                           —

                           paskirti ITER branduolio sintezės energijos organizacijos generalinio direktoriaus ir tiesiogiai įdarbinti Tarptautinės ITER branduolio sintezės energijos organizacijos (ITER susitarimo 7 straipsnio 2 dalis ir 4b straipsnis),

                           —

                           Euratomo paskirtais atstovais į platesnio požiūrio veiklos valdymo komitetą ir platesnio požiūrio veiklos projekto komitetus (Platesnio požiūrio veiklos susitarimo 3 ir 5 straipsniai),

                           —

                           valdymo komiteto paskirti į sekretoriatą (Platesnio požiūrio veiklos susitarimo 4 straipsnis),

                           —

                           Euratomo deleguoti platesnio požiūrio veiklai kaip projekto grupių nariai ar projekto vadovas (Platesnio požiūrio veiklos susitarimo 6 straipsnis).

               b)

               Pagal ITER susitarimo 12 straipsnį Šveicarija sutinka, kad Susitarimas dėl Tarptautinės ITER branduolio sintezės energijos organizacijos siekiant bendrai įgyvendinti ITER projektą privilegijų ir imunitetų (ITER-API III priedas) būtų taikomas Šveicarijai pagal ITER-API 24 straipsnį. Šveicarija taip pat sutinka, kad Platesnio požiūrio veiklos susitarimo privilegijos ir imunitetai jos teritorijoje būtų taikomi pagal Platesnio požiūrio veiklos susitarimo 13 straipsnį ir 14 straipsnio 5 dalį.

         I–III priedai yra neatskiriama šio rašto dalis.
   Jeigu iš dalies keičiamas šiame pasikeitime laiškais minimas ITER susitarimas, Platesnio požiūrio veiklos susitarimas arba ITER-API susitarimas, Euratomas konsultuojasi su Šveicarijos valdžios institucijomis. Dėl kiekvieno Šveicarijos įsipareigojimams įtaką darančio pakeitimo prieš jam įsigaliojant Šveicarijoje būtinas oficialus šios šalies sutikimas.
   Pirmiau minėti susitarimai Šveicarijai laikinai pradedami taikyti tą dieną, kai Komisija atsako į šį raštą. Šis pasikeitimas laiškais taikomas laikinai, kol Šveicarijos Parlamentas priims sprendimą dėl jo taikymo Šveicarijai. Šveicarija praneša Euratomui apie savo vidaus patvirtinimo procedūrų užbaigimą. Pasikeitimas laiškais įsigalioja tą dieną, kai Euratomas gauna tokį pranešimą. Šiame rašte minimi įvairūs susitarimai Šveicarijai nebetaikomi, jeigu nutrūksta jos narystė Europos ITER įgyvendinimo ir branduolio sintezės energijos gamybos bendrojoje įmonėje.
   Euratomas praneša Tarptautinei ITER branduolio sintezės energijos organizacijai ir Japonijos Vyriausybei apie šį raštą dėl ITER susitarimo ir Platesnio požiūrio susitarimo taikymo Šveicarijai.
   Pagarbiai

      Bernhard MARFURT

         Šveicarijos misijos vadovas

      I PRIEDAS
      Susitarimas įsteigti Tarptautinę ITER branduolio sintezės energijos organizaciją siekiant bendrai įgyvendinti ITER projektą

            (Susitarimo įsteigti Tarptautinę ITER branduolio sintezės energijos organizaciją siekiant bendrai įgyvendinti ITER projektą (1) tekstas čia nepateikiamas)

      II PRIEDAS
      Japonijos Vyriausybės ir Europos atominės energijos bendrijos susitarimas bendrai vykdyti platesnio požiūrio veiklą branduolių sintezės energijos mokslinių tyrimų srityje

            (Japonijos Vyriausybės ir Europos atominės energijos bendrijos susitarimas bendrai vykdyti platesnio požiūrio veiklą branduolių sintezės energijos mokslinių tyrimų srityje (2) tekstas čia nepateikiamas)

      III PRIEDAS
      Susitarimas dėl Tarptautinės ITER branduolio sintezės energijos organizacijos siekiant bendrai įgyvendinti ITER projektą privilegijų ir imunitetų

            (Susitarimo įsteigti Tarptautinės ITER branduolio sintezės energijos organizacijos siekiant bendrai įgyvendinti ITER projektą privilegijų ir imunitetų (3) tekstas čia nepateikiamas)

   Pone,
   Remiamasi Jūsų 2007 m. lapkričio 5 d. raštu, kuriame rašoma:
   „Gerbiamasis Komisijos nary,
   Su malonumu pranešu, kad Šveicarijos valdžios institucijos atsižvelgė į 2006 m. rugsėjo 25 d. ES Tarybos sprendimą (12731/06) dėl Susitarimo įsteigti Tarptautinę ITER branduolio sintezės energijos organizaciją siekiant bendrai įgyvendinti ITER projektą sudarymo ir 2007 m. sausio 30 d. Tarybos sprendimą (5455/07) dėl Japonijos Vyriausybės ir Europos atominės energijos bendrijos (Euratomo) susitarimo bendrai vykdyti platesnio požiūrio veiklą branduolių sintezės energijos mokslinių tyrimų srityje sudarymo.
   Šveicarijos Konfederacija (toliau – Šveicarija) sutinka savo suverenioje teritorijoje taikyti Susitarimą įsteigti Tarptautinę ITER branduolio sintezės energijos organizaciją siekiant bendrai įgyvendinti ITER projektą (ITER susitarimas, I priedas), Japonijos Vyriausybės ir Euratomo susitarimą bendrai vykdyti platesnio požiūrio veiklą branduolių sintezės energijos mokslinių tyrimų srityje (Platesnio požiūrio veiklos susitarimas, II priedas), kaip nustatyta atitinkamai ITER susitarimo 21 straipsnyje ir Platesnio požiūrio veiklos susitarimo 26 straipsnyje. Šių susitarimų taikymas Šveicarijoje yra jos įsipareigojimo sintezės mokslinių tyrimų srityje tąsa pagal 1978 m. rugsėjo 14 d. Šveicarijos ir Euratomo bendradarbiavimo susitarimą kontroliuojamos branduolio sintezės ir plazmos fizikos srityje. Be to, taikant šiuos susitarimus įgyvendinamas intensyvus bendradarbiavimas mokslo ir technikos tyrimo srityje, kaip nustatyta Susitarime dėl dalyvavimo Europos bendrijos septintojoje bendrojoje programoje ir Euratomo septintojoje bendrojoje programoje.
   Atsižvelgdami į šių susitarimų taikymą Šveicarijai, Euratomas ir Šveicarija bendru sutarimu susitarė dėl tokių dalykų:

               a)

               Visas piliečio teises turintys Šveicarijos piliečiai tokiomis pat sąlygomis kaip ir ES valstybių narių piliečiai gali būti:

                           —

                           Euratomo paskirti atstovais ITER branduolio sintezės energijos organizacijos taryboje (ITER susitarimo 6 straipsnio 1 dalis),

                           —

                           ITER branduolio sintezės energijos organizacijos tarybos paskirti vyriausiaisiais darbuotojais (ITER susitarimo 6 straipsnio 7 dalis),

                           —

                           darbuotojais, kuriuos Euratomas deleguoja į ITER branduolio sintezės energijos organizaciją (ITER susitarimo 7 straipsnio 2 dalis),

                           —

                           paskirti ITER branduolio sintezės energijos organizacijos generalinio direktoriaus ir tiesiogiai įdarbinti Tarptautinės ITER branduolio sintezės energijos organizacijos (ITER susitarimo 7 straipsnio 2 dalis ir 4b straipsnis),

                           —

                           Euratomo paskirtais atstovais į platesnio požiūrio veiklos valdymo komitetą ir platesnio požiūrio veiklos projekto komitetus (Platesnio požiūrio veiklos susitarimo 3 ir 5 straipsniai),

                           —

                           valdymo komiteto paskirti į sekretoriatą (Platesnio požiūrio veiklos susitarimo 4 straipsnis),

                           —

                           Euratomo deleguoti platesnio požiūrio veiklai kaip projekto grupių nariai ar projekto vadovas (Platesnio požiūrio veiklos susitarimo 6 straipsnis).

               b)

               Pagal ITER susitarimo 12 straipsnį Šveicarija sutinka, kad Susitarimas dėl Tarptautinės ITER branduolio sintezės energijos organizacijos siekiant bendrai įgyvendinti ITER projektą privilegijų ir imunitetų (ITER-API III priedas) būtų taikomas Šveicarijai pagal ITER-API 24 straipsnį. Šveicarija taip pat sutinka, kad Platesnio požiūrio veiklos susitarimo privilegijos ir imunitetai jos teritorijoje būtų taikomi pagal Platesnio požiūrio veiklos susitarimo 13 straipsnį ir 14 straipsnio 5 dalį.

         I–III priedai yra neatskiriama šio rašto dalis.
   Jeigu iš dalies keičiamas šiame pasikeitime laiškais minimas ITER susitarimas, Platesnio požiūrio veiklos susitarimas arba ITER-API susitarimas, Euratomas konsultuojasi su Šveicarijos valdžios institucijomis. Dėl kiekvieno Šveicarijos įsipareigojimams įtaką darančio pakeitimo prieš jam įsigaliojant Šveicarijoje būtinas oficialus šios šalies sutikimas.
   Pirmiau minėti susitarimai Šveicarijai laikinai pradedami taikyti tą dieną, kai Komisija atsako į šį raštą. Šis pasikeitimas laiškais taikomas laikinai, kol Šveicarijos Parlamentas priims sprendimą dėl jo taikymo Šveicarijai. Šveicarija praneša Euratomui apie savo vidaus patvirtinimo procedūrų užbaigimą. Pasikeitimas laiškais įsigalioja tą dieną, kai Euratomas gauna tokį pranešimą. Šiame rašte minimi įvairūs susitarimai Šveicarijai nebetaikomi, jeigu nutrūksta jos narystė Europos ITER įgyvendinimo ir branduolio sintezės energijos gamybos bendrojoje įmonėje.
   Euratomas praneša Tarptautinei ITER branduolio sintezės energijos organizacijai ir Japonijos Vyriausybei apie šį raštą dėl ITER susitarimo ir Platesnio požiūrio susitarimo taikymo Šveicarijai.“
   Šiuo raštu norėčiau pareikšti, kad Europos atominės energijos bendrija pritaria Jūsų raštui.
   Reiškiu Jums savo didžią pagarbą.
   Europos bendrijos vardu

      Janez POTOČNIK

      (1)  OL L 358, 2006 12 16, p. 62.

      (2)  OL L 246, 2007 9 21, p. 34.

      (3)  OL L 358, 2006 12 16, p. 82.
   II PRIEDAS

   SUSITARIMAS
   Europos atominės energijos bendrijos ir Šveicarijos Konfederacijos susitarimas pasikeičiant laiškais dėl Šveicarijos narystės Europos ITER įgyvendinimo ir branduolių sintezės energetikos vystymo bendrojoje įmonėje
   Gerbiamasis Komisijos nary,
   2006 m. liepos 18 d. Šveicarijos Konfederacija (toliau – Šveicarija) pranešė Komisijai apie tai, kad Šveicarija susidomėjo Europos ITER įgyvendinimo ir branduolių sintezės energetikos vystymo bendrąja įmone.
   Maloniai pranešu, kad Šveicarijos valdžios institucijos atsižvelgė į 2007 m. kovo 27 d. Tarybos sprendimą 2007/198/Euratomas dėl Europos ITER įgyvendinimo ir branduolių sintezės energetikos vystymo bendrosios įmonės (toliau – bendroji įmonė) įsteigimo. Visų pirma, Šveicarijai žinoma, kad bendrosios įmonės narėmis gali tapti trečiosios šalys, jeigu jos su Euratomu kontroliuojamos branduolių sintezės srityje yra sudariusios bendradarbiavimo susitarimą, siejantį atitinkamas jų mokslinio tyrimo programas su Euratomo programomis.
   Šveicarijos vardu pareiškiu, kad pagal minėto Tarybos sprendimo 2 straipsnio c punktą Šveicarija nori tapti bendrosios įmonės nare. Ši narystė bus Euratomo ir Šveicarijos bendradarbiavimo šioje srityje pagrindas. Ja bus užtikrintas esamų įsipareigojimų branduolių sintezės mokslinių tyrimų srityje tęstinumas pagal 1978 m. rugsėjo 14 d. Euratomo ir Šveicarijos bendradarbiavimo susitarimo kontroliuojamos branduolių sintezės ir plazmos fizikos srityje 3 straipsnio 3 dalį. Be to, narystė padės užtikrinti intensyvų bendradarbiavimą mokslo ir techninių tyrimų srityje, kaip nustatyta Susitarime dėl dalyvavimo Europos Bendrijos septintojoje bendrojoje programoje ir Euratomo septintojoje bendrojoje programoje.
   Būčiau dėkingas, jei patvirtintumėte, kad, atsižvelgiant į Šveicarijos norą tapti bendrosios įmonės nare, toliau pateiktam aiškinimui pritaria ir Euratomui atstovaujanti Komisija:

      Neatsižvelgdamas į 1968 m. vasario 29 d. Tarybos reglamento Nr. 259/68 (EEB, Euratomas, EAPB) Nr. 259/68, nustatančio Europos Bendrijų pareigūnų tarnybos nuostatus ir kitų Europos Bendrijų tarnautojų įdarbinimo sąlygas, 12 straipsnio 2 dalies a punktą ir 82 straipsnio 3 dalies a punktą ir vadovaudamasis bendrosios įmonės įstatų, pridėtų prie Tarybos sprendimo dėl bendrosios įmonės įsteigimo ir bendrosios įmonės taikytinų tarnybos nuostatų įgyvendinimo taisyklių, 10 straipsniu, bendrosios įmonės direktorius bendrosios įmonės darbuotojais gali skirti Šveicarijos piliečius, turinčius visas piliečių teises.

   Be to, norėčiau patvirtinti, kad Šveicarija, būdama bendrosios įmonės nare, laikysis minėto Tarybos sprendimo dėl bendrosios įmonės įkūrimo ir privalumų pripažinimo. Būtent:

               a)

               pagal minėto Tarybos sprendimo 7 straipsnį Šveicarija Europos Bendrijų privilegijų ir imunitetų protokolą bendrajai įmonei, jos direktoriui ir darbuotojams taikys pagal sąlygas, pridėtas prie šių raštų (I priedas);

               b)

               Šveicarija pripažins visus Euratomo sutarties III priede nustatytus privalumus, susijusius su oficialia bendrosios įmonės veikla (II priedas);

               c)

               Šveicarija pritaria valdybos narių balsų teisių paskirstymui ir sutinka mokėti metinį narystės bendrojoje įmonėje įnašą pagal minėtame Tarybos sprendime numatytų įstatų I ir II priedus;

               d)

               Šveicarija sutinka, kad būtų vykdoma finansinė jos dalyvavimo bendrosios įmonės veikloje kontrolė, kaip nurodyta minėtame Tarybos sprendime ir priede prie šių raštų (III priedas).

         I, II ir III priedai yra neatskiriama šio rašto dalis.
   Pagal įstatų, pridėtų prie minėto Tarybos sprendimo, 6 straipsnio 5 dalį ir 21 straipsnį, dėl įstatų nuostatų dalinio pakeitimo bus konsultuojamasi su Šveicarijos valdžios institucijomis. Šveicarija pabrėžia, kad faktiškai dėl kiekvieno Šveicarijos įsipareigojimams įtaką darančio pakeitimo prieš jam įsigaliojant Šveicarijoje būtinas oficialus šios šalies sutikimas.
   Jei minėti dalykai Komisijai priimtini, aš su malonumu siūlau, kad šis raštas kartu su Komisijos atsakymu būtų laikomas Šveicarijos ir Euratomo susitarimu, kuris laikinai pradedamas taikyti tą dieną, kai Komisija atsako į šį raštą. Šis susitarimas taikomas laikinai, kol Šveicarijos Parlamentas priims sprendimą dėl Šveicarijos narystės bendrojoje įmonėje. Šveicarija praneša Euratomui apie savo vidaus patvirtinimo procedūrų užbaigimą. Pasikeitimas laiškais įsigalioja tą dieną, kai Euratomas gauna tokį pranešimą. Susitarimas bus sudarytas Euratomo septintosios bendrosios programos galiojimo laikotarpiui, t. y. nuo 2007 iki 2011 m. Jis bus automatiškai pratęstas atsižvelgiant į kitų Euratomo pagrindų programų trukmę, jeigu nė viena šalis susitarimo nenutrauks likus bent metams iki galiojančios atitinkamos Euratomo pagrindų programos pabaigos.
   Nuoširdžiai

      Bernhard MARFURT

         Šveicarijos misijos vadovas

      I PRIEDAS
      Protokolas dėl Europos Bendrijų privilegijų ir imunitetų

            (Protokolo dėl Europos Bendrijų privilegijų ir imunitetų (1) tekstas čia nepateikiamas)

      Priedėlis
      Protokolo dėl Europos Bendrijų privilegijų ir imunitetų taikymo Šveicarijoje tvarka
      1.   Taikymas Šveicarijai
      Jeigu Protokole dėl Europos Bendrijų privilegijų ir imunitetų (toliau – Protokolas) esama nuorodų į valstybes nares, reikia suprasti, kad tos nuorodas tokiu pat mastu taikomos ir Šveicarijai, nebent toliau pateikiamose nuostatose būtų nurodyta kitaip.
      2.   Netiesioginių mokesčių (įskaitant PVM) netaikymas Europos ITER bendrajai įmonei
      Iš Šveicarijos eksportuojamoms prekėms ir paslaugoms Šveicarijos pridėtinės vertės mokestis (PVM) netaikomas. Jeigu Europos ITER bendrajai įmonei Šveicarijoje tiekiamos prekės ir paslaugos skirtos jai oficialiai naudoti, pagal Protokolo 3 straipsnio antrąją pastraipą išimtis dėl PVM netaikymo taikoma grąžinant mokesčius. PVM netaikomas, jeigu visa faktinė prekių ir paslaugų sąskaitoje faktūroje ar panašiame dokumente nurodyta pirkimo kaina yra bent 100 Šveicarijos frankų (įskaitant mokesčius).
      PVM sugrąžinamas, kai Federalinės mokesčių administracijos pagrindiniam PVM skyriui pateikiamos tuo tikslu parengtos Šveicarijos formos. Paprastai paraiškos dėl mokesčių grąžinimo apsvarstomos per tris mėnesius nuo dienos, kai jos buvo pateiktos kartu su reikiamais pagrindžiamaisiais dokumentais.
      3.   Europos ITER bendrosios įmonės darbuotojams nustatytų taisyklių taikymo tvarka
      Aiškinant Protokolo 13 straipsnio antrąją pastraipą, pagal nacionalinės teisės principus Šveicarija federalinių, kantonų ir bendruomenės mokesčių netaiko Europos ITER bendrosios įmonės pareigūnų ir kitų tarnautojų, kaip apibrėžta 1969 m. kovo 25 d. Tarybos reglamento Nr. 549/69 (Euratomas, EAPB, EEB) (OL L 74, 1969 3 27, p. 1) 2 straipsnyje, atlyginimams, pajamoms ir darbo užmokesčiui, kuriuos jiems moka Bendrija ir kuriems taikomas vidaus mokestis.
      Taikant Protokolo 14 straipsnį Šveicarija nelaikoma valstybe nare, kaip apibrėžta 1 punkte.
      Europos ITER bendrosios įmonės pareigūnai ir kiti tarnautojai bei jų šeimos nariai, kuriems taikoma Bendrijos pareigūnams ir kitiems tarnautojams galiojanti socialinės apsaugos sistema, neprivalo priklausyti Šveicarijos socialinės apsaugos sistemai.
      Dėl 1968 m. vasario 29 d. Tarybos reglamento Nr. 259/68 (EEB, Euratomas, EAPB) (OL L 56, 1968 3 4, p. 1) ir kitų Bendrijos teisės nuostatų, nustatančių darbo sąlygas, taikymo Europos Bendrijų Teisingumo Teismas turi išimtinę jurisdikciją nagrinėti visus klausimus, susijusius su Europos ITER bendrosios įmonės arba Komisijos santykiais su darbuotojais.

      II PRIEDAS
      Euratomo sutarties III priedas, kuriuo suteikiami privalumai bendrajai įmonei „Branduolių sintezės energetikos vystymas“

            (Euratomo sutarties III priedo tekstas čia nepateikiamas)

      III PRIEDAS
      Finansinė kontrolė, taikoma Šveicarijos atstovams Europos ITER įgyvendinimo ir branduolių sintezės energetikos vystymo bendrosios įmonės veikloje
      1 straipsnis
      Tiesioginiai ryšiai
      Bendroji įmonė ir Komisija tiesiogiai palaiko ryšius su visais Šveicarijoje gyvenančiais arba įsisteigusiais asmenimis ar subjektais, kurie bendrosios įmonės veikloje dalyvauja kaip rangovai, bendrosios įmonės programų dalyviai, išmokų iš bendrosios įmonės ar Bendrijos biudžeto gavėjai arba subrangovai. Tokie asmenys Komisijai ir bendrajai įmonei gali tiesiai siųsti visą atitinkamą informaciją ir dokumentus, kuriuos jie privalo pateikti pagal šiame susitarime nurodytas priemones ir pagal visus jų pagrindu sudarytus susitarimus bei sutartis ir priimtus sprendimus.
      2 straipsnis
      Auditai
      1.   Atsižvelgiant į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (OL L 248, 2002 9 16, p. 1), iš dalies pakeistą 2006 m. gruodžio 13 d. Tarybos reglamentu Nr. 1995/2006 (OL L 390, 2006 12 30, p. 1) ir 2007 m. spalio 22 d. bendrosios įmonės valdybos priimtu finansiniu reglamentu, į 2002 m. gruodžio 23 d. Komisijos reglamentą (EB, Euratomas) Nr. 2342/2002, nustatantį išsamias Tarybos reglamento (EB, Euratomas) Nr. 1605/2002 įgyvendinimo taisykles (OL L 357, 2002 12 31, p. 1), su paskutiniais pakeitimais, padarytais 2007 m. balandžio 23 d. Komisijos reglamentu (EB, Euratomas) Nr. 478/2007 (OL L 111, 2007 4 28, p. 13), ir kitas šiame susitarime nurodytas priemones, su Šveicarijoje įsisteigusiais naudos gavėjais sudarytose sutartyse ar susitarimuose ir su jais priimtuose sprendimuose gali būti nustatyti moksliniai, finansiniai, techniniai ar kitokie auditai, kuriuos bendrosios įmonės ir Komisijos pareigūnai ar kiti bendrosios įmonės ir Komisijos įgalioti asmenys bet kuriuo metu gali atlikti naudos gavėjų ir jų subrangovų buveinėse.
      2.   Bendrosios įmonės ir Komisijos pareigūnai ir kiti bendrosios įmonės ir Komisijos įgalioti asmenys gali patekti į patalpas, susipažinti su darbais, dokumentais ir visa informacija (įskaitant elektronine forma laikomą informaciją), kurios reikia atliekant tokius auditus. Tokia teisė aiškiai įvardyta sutartyse ar susitarimuose, sudarytuose įgyvendinant šiame susitarime nurodytas priemones.
      3.   Europos Bendrijų audito rūmai turės tokias pačias teises kaip Komisija.
      4.   Auditas gali būti atliekamas iki penkerių metų po susitarimo pabaigos arba pagal sudarytų sutarčių ar susitarimų sąlygas ir priimtus sprendimus.
      5.   Šveicarijos federalinei audito tarnybai iš anksto pranešama apie auditus, kurie bus atliekami Šveicarijos teritorijoje. Tokia informacija nėra teisinė sąlyga atlikti tokius auditus.
      3 straipsnis
      Patikrinimai vietoje
      1.   Pagal šį susitarimą Komisija (OLAF) Šveicarijos teritorijoje bus įgaliota atlikti patikrinimus vietoje ir tyrimus 1996 m. lapkričio 11 d. Tarybos reglamente (EB, Euratomas) Nr. 2185/96 nustatytomis sąlygomis ir terminais.
      2.   Patikrinimus vietoje ir tyrimus Komisija parengs ir atliks glaudžiai bendradarbiaudama su Šveicarijos federaline audito tarnyba arba kitomis jos paskirtomis kompetentingomis Šveicarijos valdžios institucijomis, kurioms tinkamu laiku bus pranešta apie patikrinimų ir tyrimų objektą, tikslą ir teisinį pagrindą, kad jos galėtų suteikti visą reikiamą pagalbą. Kompetentingų Šveicarijos valdžios institucijų pareigūnai tuo tikslu gali dalyvauti patikrinimuose vietoje ir tyrimuose.
      3.   Susijusių Šveicarijos valdžios institucijų pageidavimu gali būti atliekami bendri jų ir Komisijos patikrinimai vietoje ir tyrimai.
      4.   Jeigu programos dalyviai prieštarauja patikrinimui vietoje arba tyrimui, Šveicarijos valdžios institucijos, vadovaudamosi nacionalinėmis normomis, Komisijos inspektoriams suteikia reikiamą pagalbą, kad atlikdami patikrinimą vietoje ar tyrimą jie galėtų vykdyti savo pareigas.
      5.   Komisija kuo greičiau Šveicarijos federalinei audito tarnybai praneša apie trūkumus arba galimus trūkumus, išaiškėjusius per patikrinimus vietoje arba tyrimus. Bet kuriuo atveju reikalaujama, kad Komisija minėtai valdžios institucijai praneštų apie tokių patikrinimų ir tyrimų rezultatus.
      4 straipsnis
      Informacija ir konsultavimas
      1.   Kad šio priedo nuostatos būtų tinkamai įgyvendintos, kompetentingos Šveicarijos ir Bendrijos valdžios institucijos nuolat keičiasi informacija ir, jei viena iš šalių to paprašo, rengia konsultacijas.
      2.   Kompetentingos Šveicarijos valdžios institucijos bendrajai įmonei ir Komisijai nedelsdamos praneša apie kiekvieną išaiškėjusį trūkumą arba galima trūkumą, susijusį su sutarčių ar susitarimų, sudarytų taikant šiame susitarime nurodytas priemones, sudarymu ir įgyvendinimu.
      5 straipsnis
      Slaptumas
      Pagal šį priedą bet kokia forma pateiktai ar gautai informacijai taikoma profesinė paslaptis, ir ji saugoma taip pat kaip panaši informacija, saugoma pagal Šveicarijos įstatymus ir atitinkamas Bendrijos institucijoms taikomas nuostatas. Bendrijos institucijų, valstybių narių ar Šveicarijos asmenys, kuriems tokia informacija taps žinoma dėl jų veiklos, jos neperduoda jokiems kitiems asmenims; tokią informaciją galima naudoti tik veiksmingai Susitariančiųjų Šalių finansinių interesų apsaugai.
      6 straipsnis
      Administracinės priemonės ir bausmės
      Nepažeidžiant Šveicarijos baudžiamosios teisės nuostatų, pagal 2002 m. birželio 25 d. Reglamentą (EB, Euratomas) Nr. 1605/2002, 2002 m. gruodžio 23 d. Reglamentą (EB, Euratomas) Nr. 2342/2002 ir 1995 m. gruodžio 18 d. Tarybos reglamentą (EB, Euratomas) Nr. 2988/95 dėl Europos Bendrijų finansinių interesų apsaugos bendroji įmonė arba Komisija gali taikyti administracines priemones ir nuobaudas.
      7 straipsnis
      Susigrąžinimas ir įgyvendinimas
      Bendrosios įmonės arba Komisijos pagal šį sprendimą priimti sprendimai dėl asmenų, išskyrus valstybes, finansinės prievolės vykdomi Šveicarijoje.
      Vykdomąjį raštą, patikrinusi tik akto autentiškumą, išduoda Šveicarijos Vyriausybės paskirta institucija, kuri apie tai praneša bendrajai įmonei arba Komisijai. Sprendimas vykdomas Šveicarijoje galiojančia tvarka. Vykdymo sprendimo teisėtumą kontroliuoja Europos Bendrijų Teisingumo Teismas.
      Europos Bendrijų Teisingumo Teismo pagal arbitražinę išlygą priimti sprendimai vykdomi tokiomis pačiomis sąlygomis.

   Pone,
   Su malonumu pranešu apie gautą Jūsų 2007 m. lapkričio 5 d. raštą, kuriame rašoma:
   „2006 m. liepos 18 d. Šveicarijos Konfederacija (toliau – Šveicarija) pranešė Komisijai apie tai, kad Šveicarija susidomėjo Europos ITER įgyvendinimo ir branduolių sintezės energetikos vystymo bendrąja įmone.
   Maloniai pranešu, kad Šveicarijos valdžios institucijos atsižvelgė į 2007 m. kovo 27 d. Tarybos sprendimą 2007/198/Euratomas dėl Europos ITER įgyvendinimo ir branduolių sintezės energetikos vystymo bendrosios įmonės (toliau – bendroji įmonė) įsteigimo. Visų pirma, Šveicarijai žinoma, kad bendrosios įmonės narėmis gali tapti trečiosios šalys, jeigu jos su Euratomu kontroliuojamos branduolių sintezės srityje yra sudariusios bendradarbiavimo susitarimą, siejantį atitinkamas jų mokslinio tyrimo programas su Euratomo programomis.
   Šveicarijos vardu pareiškiu, kad pagal minėto Tarybos sprendimo 2 straipsnio c punktą Šveicarija nori tapti bendrosios įmonės nare. Ši narystė bus Euratomo ir Šveicarijos bendradarbiavimo šioje srityje pagrindas. Ja bus užtikrintas esamų įsipareigojimų branduolių sintezės mokslinių tyrimų srityje tęstinumas pagal 1978 m. rugsėjo 14 d. Euratomo ir Šveicarijos bendradarbiavimo susitarimo kontroliuojamos branduolių sintezės ir plazmos fizikos srityje 3 straipsnio 3 dalį. Be to, narystė padės užtikrinti intensyvų bendradarbiavimą mokslo ir techninių tyrimų srityje, kaip nustatyta Susitarime dėl dalyvavimo Europos Bendrijos septintojoje bendrojoje programoje ir Euratomo septintojoje bendrojoje programoje.
   Būčiau dėkingas, jei patvirtintumėte, kad, atsižvelgiant į Šveicarijos norą tapti bendrosios įmonės nare, toliau pateiktam aiškinimui pritaria ir Euratomui atstovaujanti Komisija:

      Neatsižvelgdamas į 1968 m. vasario 29 d. Tarybos reglamento Nr. 259/68 (EEB, Euratomas, EAPB) Nr. 259/68, nustatančio Europos Bendrijų pareigūnų tarnybos nuostatus ir kitų Europos Bendrijų tarnautojų įdarbinimo sąlygas, 12 straipsnio 2 dalies a punktą ir 82 straipsnio 3 dalies a punktą ir vadovaudamasis bendrosios įmonės įstatų, pridėtų prie Tarybos sprendimo dėl bendrosios įmonės įsteigimo ir bendrosios įmonės taikytinų tarnybos nuostatų įgyvendinimo taisyklių, 10 straipsniu, bendrosios įmonės direktorius bendrosios įmonės darbuotojais gali skirti Šveicarijos piliečius, turinčius visas piliečių teises.

   Be to, norėčiau patvirtinti, kad Šveicarija, būdama bendrosios įmonės nare, laikysis minėto Tarybos sprendimo dėl bendrosios įmonės įkūrimo ir privalumų pripažinimo. Būtent:

               a)

               pagal minėto Tarybos sprendimo 7 straipsnį Šveicarija Europos Bendrijų privilegijų ir imunitetų protokolą bendrajai įmonei, jos direktoriui ir darbuotojams taikys pagal sąlygas, pridėtas prie šių raštų (I priedas);

               b)

               Šveicarija pripažins visus Euratomo sutarties III priede nustatytus privalumus, susijusius su oficialia bendrosios įmonės veikla (II priedas);

               c)

               Šveicarija pritaria valdybos narių balsų teisių paskirstymui ir sutinka mokėti metinį narystės bendrojoje įmonėje įnašą pagal minėtame Tarybos sprendime numatytų įstatų I ir II priedus;

               d)

               Šveicarija sutinka, kad būtų vykdoma finansinė jos dalyvavimo bendrosios įmonės veikloje kontrolė, kaip nurodyta minėtame Tarybos sprendime ir priede prie šių raštų (III priedas).

         I, II ir III priedai yra neatskiriama šio rašto dalis.
   Pagal įstatų, pridėtų prie minėto Tarybos sprendimo, 6 straipsnio 5 dalį ir 21 straipsnį, dėl įstatų nuostatų dalinio pakeitimo bus konsultuojamasi su Šveicarijos valdžios institucijomis. Šveicarija pabrėžia, kad faktiškai dėl kiekvieno Šveicarijos įsipareigojimams įtaką darančio pakeitimo prieš jam įsigaliojant Šveicarijoje būtinas oficialus šios šalies sutikimas.
   Jei minėti dalykai Komisijai priimtini, aš su malonumu siūlau, kad šis raštas kartu su Komisijos atsakymu būtų laikomas Šveicarijos ir Euratomo susitarimu, kuris laikinai pradedamas taikyti tą dieną, kai Komisija atsako į šį raštą. Šis susitarimas taikomas laikinai, kol Šveicarijos Parlamentas priims sprendimą dėl Šveicarijos narystės bendrojoje įmonėje. Šveicarija praneša Euratomui apie savo vidaus patvirtinimo procedūrų užbaigimą. Pasikeitimas laiškais įsigalioja tą dieną, kai Euratomas gauna tokį pranešimą. Susitarimas bus sudarytas Euratomo septintosios bendrosios programos galiojimo laikotarpiui, t. y. nuo 2007 iki 2011 m. Jis bus automatiškai pratęstas atsižvelgiant į kitų Euratomo pagrindų programų trukmę, jeigu nė viena šalis susitarimo nenutrauks likus bent metams iki galiojančios atitinkamos Euratomo pagrindų programos pabaigos.“
   Su malonumu pranešu, kad Euratomas neprieštarauja minėtam tarnybos nuostatų aiškinimui ir šio rašto turiniui, ir patvirtinu, kad Šveicarija taps bendrosios įmonės nare tą dieną, kurią parengtas šis raštas.
   Reiškiu Jums savo didžią pagarbą.
   Europos bendrijos vardu

      Janez POTOČNIK

      (1)  OL C 321 E, 2006 12 29, p. 318.


title: 2011/571/ES: 2011 m. gegužės 10 d. Europos Parlamento sprendimas dėl Bendrijos žuvininkystės kontrolės agentūros 2009 finansinių metų sąskaitų uždarymo

text:
27.9.2011

               LT

               Europos Sąjungos oficialusis leidinys

               L 250/139

         EUROPOS PARLAMENTO SPRENDIMAS
   2011 m. gegužės 10 d.
   dėl Bendrijos žuvininkystės kontrolės agentūros 2009 finansinių metų sąskaitų uždarymo
   (2011/571/ES)
   EUROPOS PARLAMENTAS,

               —

               atsižvelgdamas į Bendrijos žuvininkystės kontrolės agentūros 2009 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Bendrijos žuvininkystės kontrolės agentūros 2009 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),

               —

               atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2005 m. balandžio 26 d. Tarybos reglamentą (EB) Nr. 768/2005, įsteigiantį Bendrijos žuvininkystės kontrolės agentūrą (3), ypač į jo 36 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir į Žuvininkystės komiteto nuomonę (A7–0118/2011),

               1.

               pritaria Bendrijos žuvininkystės kontrolės agentūros 2009 finansinių metų sąskaitų uždarymui;

               2.

               paveda Pirmininkui perduoti šį sprendimą Bendrijos žuvininkystės kontrolės agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 338, 2010 12 14, p. 1.

      (2)  OL L 248, 2002 9 16, p. 1.

      (3)  OL L 128, 2005 5 21, p. 1.

      (4)  OL L 357, 2002 12 31, p. 72.


title: 2011/658/: 2011 m. rugsėjo 27 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (paraiška EGF/2011/000 TA 2011 – techninė pagalba Komisijos iniciatyva )

text:
7.10.2011

               LT

               Europos Sąjungos oficialusis leidinys

               L 263/15

         EUROPOS PARLAMENTO IR TARYBOS SPRENDIMAS
   2011 m. rugsėjo 27 d.
   dėl Europos prisitaikymo prie globalizacijos padarinių fondo mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (paraiška „EGF/2011/000 TA 2011 – techninė pagalba Komisijos iniciatyva“)
   (2011/658/ES)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 28 punktą,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2), ypač į jo 8 straipsnio 2 dalį,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas siekiant teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką;

               (2)

               EGF taikymo sritis buvo išplėsta – nuo 2009 m. gegužės 1 d. galima teikti paraiškas dėl paramos darbuotojams, atleistiems iš darbo dėl tiesioginio pasaulinės finansų ir ekonomikos krizės poveikio;

               (3)

               2006 m. gegužės 17 d. tarpinstituciniame susitarime numatyta galimybė mobilizuoti EGF lėšas, neviršijant nustatytos didžiausios metinės 500 mln. EUR ribos;

               (4)

               Reglamente (EB) Nr. 1927/2006 nustatyta, kad kiekvienais metais techninei pagalbai Komisijos iniciatyva gali būti skiriama 0,35 proc. metinės didžiausios sumos. Todėl Komisija siūlo mobilizuoti 610 000 EUR sumą;

               (5)

               todėl EGF lėšos turėtų būti mobilizuojamos techninei pagalbai Komisijos iniciatyva suteikti,

         PRIĖMĖ ŠĮ SPRENDIMĄ:
   1 straipsnis
   2011 finansinių metų Europos Sąjungos bendrajame biudžete iš Europos prisitaikymo prie globalizacijos padarinių fondo mobilizuojama 610 000 EUR įsipareigojimų ir mokėjimų asignavimų suma.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2011 m. rugsėjo 27 d.

            Europos Parlamento vardu

            Pirmininkas

         J. BUZEK

            Tarybos vardu

            Pirmininkas

         M. DOWGIELEWICZ

      (1)  OL C 139, 2006 6 14, p. 1.

      (2)  OL L 406, 2006 12 30, p. 1.


title: 2003 m. vasario 18 d. Tarybos Sprendimas dėl Jungtinės Didžiosios Britanijos ir Šiaurės Airijos Karalystės, veikiančios Meno salos vardu, ir Europos bendrijos susitarimo sudarymo pasikeičiant raštais dėl duomenų bazių teisinės apsaugos, kaip numatyta Direktyvos 96/9/EB III skyriuje, taikymo Meno salai

text:
Svarbus teisinis pranešimas

|

32003D0239

Oficialusis leidinys L 089 , 05/04/2003 p. 0011 - 0015

		Tarybos Sprendimas2003 m. vasario 18 d.dėl Jungtinės Didžiosios Britanijos ir Šiaurės Airijos Karalystės, veikiančios Meno salos vardu, ir Europos bendrijos susitarimo sudarymo pasikeičiant raštais dėl duomenų bazių teisinės apsaugos, kaip numatyta Direktyvos 96/9/EB III skyriuje, taikymo Meno salai(2003/239/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1996 m. kovo 11 d. Europos Parlamento ir Tarybos direktyvą 96/9/EB dėl duomenų bazių teisinės apsaugos [1], ypač į jos 11 straipsnio 3 dalį,atsižvelgdama į Komisijos pasiūlymą [2],kadangi:(1) Direktyvos 96/9/EB 7 straipsnyje numatyta teisė taikoma duomenų bazėms, kurių sudarytojams arba teisių savininkams suteikiama teisė į apsaugą pagal tos direktyvos 11 straipsnio 1 ir 2 dalis.(2) Meno salos įstatymai dėl duomenų bazių apsaugos atitinka Direktyvos 96/9/EB nuostatas ir suteikia apsaugą, atitinkančią numatytą III skyriuje. Meno sala ketina šiuos įstatymus taikyti Europos Sąjungos valstybėms narėms, fiziniams asmenims, turintiems nuolatinę gyvenamąją vietą valstybės narės teritorijoje, ir bendrovėms ir įmonėms, įkurtoms pagal vienos iš valstybių narių įstatymus ir turinčioms savo registruotą buveinę, centrinę administraciją arba pagrindinę verslo vietą valstybės narės teritorijoje.(3) Todėl Meno salos įstatymai suteikia teisę taikyti apsaugą, nurodytą Direktyvos 96/9/EB III skyriuje. Tačiau tokiu būdu praplėstos bet kokio pobūdžio apsaugos terminas neturėtų viršyti Direktyvos 96/9/EB 10 straipsnyje numatyto termino.(4) Susitarimas pasikeičiant raštais, kuriuo praplečiama apsauga, numatyta Direktyvos 96/9/EB III skyriuje, Meno salai, turėtų būti atitinkamai patvirtintas,NUSPRENDĖ:1 straipsnisJungtinės Didžiosios Britanijos ir Šiaurės Airijos Karalystės, veikiančios Meno salos vardu, ir Europos bendrijos susitarimas pasikeičiant raštais dėl duomenų bazių teisinės apsaugos, kaip numatyta Direktyvos 96/9/EB III skyriuje, taikymo Meno salai patvirtinamas Bendrijos vardu.Susitarimo pasikeičiant raštais tekstas yra nurodytas priede.2 straipsnisTarybos pirmininkas yra įgaliotas paskirti asmenį, įgaliotą pasirašyti raštą, skirtą Jungtinei Didžiosios Britanijos ir Šiaurės Airijos Karalystei, kad išreikštų saistomą Bendrijos pritarimą.Priimta Briuselyje, 2003 m. vasario 18 d.Tarybos varduPirmininkasN. Christodoulakis[1] OL L 77, 1996 3 27, p. 20[2] OL C 331 E, 2002 12 31, p. 313--------------------------------------------------